[52A] །རྒྱ་གར་སྐད་དུ་ཨཱརྱ་མཧཱ་པྲ་ཏི་ས་ར་བིདྱཱ་རཱི་ཛྙཱི། བོད་
སྐད་དུ༑ འཕགས་པ་རིག་པའི་རྒྱལ་མོ་སོ་སོར་འབྲང་བ་ཆེན་མོ་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་

[52B] བཅོམ་ལྡན་འདས་རྡོ་རྗེའི་ལྷུན་པོ་ཆེན་པོའི་ཟོམ་ན་ཁང་པ་བརྩེགས་པ་རྡོ་རྗེ་ཆེན་པོའི་ཏིང་ངེ་འཛིན་གྱི་སའི་གནས། རྡོ་རྗེ་ཆེན་པོའི་དཔག་བསམ་གྱི་ཤིང་ལྗོན་པས་
ལེགས་པར་བརྒྱན་པ། རྡོ་རྗེ་ཆེན་པོའི་རྫིང་གི་རིན་པོ་ཆེ་དང་པདྨའི་འོད་ཀྱིས་སྣང་བར་བྱས་པ། ས་ཕྱོགས་རྡོ་རྗེ་ཆེན་པོའི་བྱེ་མ་བདལ་བ། རྡོ་རྗེ་ཆེན་པོར་བྱིན་གྱིས་བརླབས་པ་
འཁོར་གྱི་ཁྱམས་རྡོ་རྗེ་ཆེན་པོ་ལས་བྱས་པ། ལྷའི་དབང་པོ་བརྒྱ་བྱིན་གྱི་རྡོ་རྗེའི་སེངྒེའི་ཁྲི་ཆེན་པོ་བྱེ་བ་ཁྲག་ཁྲིག་བརྒྱ་སྟོང་གིས་རྣམ་པར་མཛེས་པ། ཆོས་བསྟན་པ་དང། ཆོ་འཕྲུལ་ཅན་སངས་
རྒྱས་ཐམས་ཅད་ཀྱི་བྱིན་གྱི་རླབས་ཀྱིས་བྱིན་གྱིས་བརླབས་པ། ཆོས་ཐམས་ཅད་ཀྱི་མཉམ་པ་ཉིད་ལ་འཇུག་པ་ཐམས་ཅད་མཁྱེན་པ་ཉིད་ཀྱིས་ངེས་པར་འབྱུང་བ་ན་བྱང་ཆུབ་སེམས་དཔའ་
བྱེ་བ་ཁྲག་ཁྲིག་འབུམ་ཕྲག་བརྒྱད་ཅུ་རྩ་བཞི་ཐམས་ཅད་ཀྱང་སྐྱེ་བ་གཅིག་གིས་ཐོགས་པ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ཕྱིར་མི་ལྡོག་པ། མཐུ་ཆེན་
པོ་ཐོབ་པ། རྡོ་རྗེ་ཆེན་པོའི་རྣམ་པར་ཐར་པ་དང། ཏིང་ངེ་འཛིན་གྱི་སངས་རྒྱས་ཀྱི་ཞིང་དུ་མར་རྣམ་པར་འཕྲུལ་པ་དང་ཆོ་འཕྲུལ་ཆེན་པོ་ཀུན་ཏུ་སྟོན་པ། སེམས་ཀྱི་སྐད་ཅིག་
ཐང་གཅིག་ཡུད་ཙམ་གཅིག་ལ་སེམས་ཅན་ཐམས་ཅད་ཀྱི་སེམས་དང་སྤྱོད་པའི་རྗེས་སུ་འཇུག་པའི་ཆོས་སྟོན་པ་སྣ་ཚོགས་སྙན་ཅིང་རྒྱ་ཆེ་ལ་ཟབ་ཅིང་ཡངས་པ་དང་

[53A]༄༅། །སྤེབས་པ་དང། ཆོ་འཕྲུལ་དང་ལྡན་པ། སངས་རྒྱས་ཀྱི་ཞིའི་དུ་མར་དེ་བཞིན་གཤེགས་པ་ལ་མཆོད་པ་ཆེན་པོའི་སྤྲིན་གྱིས་མཆོད་པ་དང། རྣམ་པར་
ཐར་པའི་སྒོ་དང། གཟུངས་དང། ཏིང་ངེ་འཛིན་དང། དབང་པོ་དང། མངོན་པར་ཤེས་པ་དང། མ་འདྲེས་པ་དང། བྱང་ཆུབ་ཀྱི་ཡན་ལག་དང། ལམ་དང། ས་དང། ཕ་རོལ་
ཏུ་ཕྱིན་པ་དང། ཐབས་ལ་མཁས་པ་དང། བསྡུ་བའི་དངོས་པོ་དང། བྱམས་པ་དང། སྙིང་རྗེ་དང། དགའ་བ་དང། བཏང་སྙོམས་དང། བྱམས་པའི་སྟོབས་དང། བདེན་པ་དང་
ཡོངས་སུ་བྱང་བའི་སེམས་ཀྱི་རྒྱུན་དང་ལྡན་པ་ཤ་སྟག་ལ་འདི་ལྟ་སྟེ། བྱང་ཆུབ་སེམས་དཔའ་སེམས་དཔའ་ཆེན་པོ་རྡོ་རྗེའི་སྙིང་པོ་དང། རྡོ་རྗེའི་ལུས་དང། རྡོ་རྗེའི་བློ་གྲོས་
དང། ལག་ན་རྡོ་རྗེ་དང། རྡོ་རྗེ་འདུས་པ་དང། རྡོ་རྗེ་མཐུ་བོ་ཆེ་དང། རྡོ་རྗེ་རྣམ་པར་འཕྲུལ་པ་དང། རྡོ་རྗེ་བརྩེགས་པ་དང། རྡོ་རྗེ་ཕུང་པོ་དང། རྡོ་རྗེ་བཟང་པོ་དང། བྱང་ཆུབ་
སེམས་དཔའ་སེམས་དཔའ་ཆེན་པོ་རྡོ་རྗེའི་ཏོག་དང། དེ་དག་ལ་སོགས་པ་བྱང་ཆུབ་སེམས་དཔའ་བྱེ་བ་ཁྲག་ཁྲིག་འབུམ་ཕྲག་བརྒྱད་ཅུ་རྩ་བཞི་དང། ཉན་ཐོས་ཆེན་
པོ་རབ་ཏུ་མང་པོ་ཐམས་ཅད་ཀྱང་དགྲ་བཅོམ་པ། ཟག་པ་ཟད་པ་སྲིད་པར་ཀུན་ཏུ་སྦྱོར་བ་ཡོངས་སུ་ཆད་པ། ཡང་དག་པའི་ཤེས་པས་སེམས་ཤིན་ཏུ་རྣམ་པར་གྲོལ་

[53B] རྫུ་འཕྲུལ་གྱི་སྟོབས་དང། ཆོ་འཕྲུལ་བསམ་གྱིས་མི་ཁྱབ་པས་རྣམ་པར་འཕྲུལ་པའི་མཐུ་ཆེན་པོ་ཐོབ་པ། ལྟ་བ་ཆགས་པ་མེད་པ། ཐམས་ཅད་ཀྱང་དྲི་མ་དང་བྲལ་བ་ཐོབ་པ་
ཀུན་ནས་ཉོན་མོངས་པའི་བག་ཆགས་ཀྱི་ས་བོན་ངེས་པར་བསྲེགས་པ་ཤ་སྟག་ལ་འདི་ལྟ་སྟེ། ཚེ་དང་ལྡན་པ་ཤཱ་རིའི་བུ་དང། ཚེ་དང་ལྡན་པ་བྱམས་མའི་བུ་གང་པོ་དང། ཚེ་དང་
ལྡན་པ་ཀ་པི་ན་དང། ཚེ་དང་ལྡན་པ་རབ་འབྱོར་དང། ཚེ་དང་ལྡན་པ་མཽ་དགལ་གྱི་བུ་ཆེན་པོ་དང། ཚེ་དང་ལྡན་པ་སྐུལ་བྱེད་དང། ཚེ་དང་ལྡན་པ་དགའ་བྱེད་དང། ཚེ་དང་ལྡན་པ་འོད་
སྲུང་དང། ཚེ་དང་ལྡན་པ་འོད་སྲུང་ཆེན་པོ་དང། ཚེ་དང་ལྡན་པ་ལྟེང་རྒྱས་འོད་སྲུང་དང། དེ་དག་ལ་སོགས་པ་ཉན་ཐོས་ཆེན་པོ་རབ་ཏུ་མང་པོ་དང། ལྷའི་བུ་དབང་ཕྱུག་ཆེན་པོ་ལ་
སོགས་པ་གནས་གཙང་མའི་རིས་ཀྱི་ལྷའི་བུ་གྲངས་མེད་དཔག་ཏུ་མེད་པ། བརྗོད་དུ་མེད་པའི་ཡང་བརྗོད་དུ་མེད་པ་དག་དང། མི་མཇེད་ཀྱི་བདག་པོ་ཚངས་པ་ལ་སོགས་པ་ཚངས་
རིས་ཀྱི་ལྷའི་བུ་རྣམས་དང། ལྷའི་བུ་རབ་འཐབ་བྲལ་གཡོག་འཐབ་བྲལ་གྱི་རིས་ཀྱི་ལྷའི་བུ་དང་བཅས་པ་དང། ཡོངས་སུ་དགའ་ལྡན་དང། འཕྲུལ་དགའ་དང། གཞན་འཕྲུལ་
དབང་བྱེད་དང། ལྷའི་དབང་པོ་བརྒྱ་བྱིན་ལྷའི་བུ་ཐམས་ཅད་ཀྱི་འཁོར་ཅན་དང། ལྷ་མ་ཡིན་གྱི་དབང་པོ་ཐགས་བཟང་རིས་དང་སྟོབས་ཅན་དང། རབ་སིམ་དང། སྒྲ་གཅན་

[54A]༄༅། །དང། རྣམ་པར་སྣང་བྱེད་དང། དེ་དག་ལ་སོགས་པ་ལྷ་མ་ཡིན་གྱི་དབང་པོ་ཚད་མེད་གྲངས་མེད་དཔག་ཏུ་མེད་པ་རྣམས་དང་ཀླུའི་རྒྱལ་པོ་རྒྱ་མཚོ་དང། འཇོག་
པོ་དང། ནོར་རྒྱས་ཀྱི་བུ་དང། དུང་སྐྱོང་དང། སྟོབས་ཀྱི་རྒྱུ་དང། པདྨ་དང། པདྨ་ཆེན་པོ་དང། དེ་དག་ལ་སོགས་པ་ཀླུའི་རྒྱལ་པོ་ཚད་མེད་གྲངས་མེད་དཔག་ཏུ་མེད་པ་རྣམས་
དང། མིའམ་ཅིའི་རྒྱལ་པོ་ལྗོན་པ་མི་འམ་ཅིའི་རྒྱལ་པོ་གཡོག་དུ་མ་ཅན་དང། དྲི་ཟའི་རྒྱལ་པོ་ཟུར་ཕུད་ལྔ་པ་དྲི་ཟའི་རྒྱལ་པོ་གཡོག་དུ་མ་ཅན་དང། རིག་སྔགས་འཆང་
གི་རྒྱལ་པོ་དོན་ཐམས་ཅད་གྲུབ་པ་རིག་སྔགས་འཆང་གི་རྒྱལ་པོ་གཡོག་དུ་མ་ཅན་དང། ནམ་མཁའ་ལྡིང་གི་རྒྱལ་པོ་གསེར་མིག་ནམ་མཁའ་ལྡིང་གི་རྒྱལ་པོ་གཡོག་
དུ་མ་ཅན་དང། གནོད་སྦྱིན་གྱི་རྒྱལ་པོ་རྣམ་ཐོས་ཀྱི་བུ་དང་ནོར་བུ་བཟང་དང། གང་བ་བཟང་དང། ལྔས་རྩེན་གནོད་སྦྱིན་གྱི་རྒྱལ་པོ་གཡོག་དུ་མ་ཅན་དང། འཕྲོག་
མ་བུ་ལྔ་བརྒྱའི་གཡོག་དུ་མ་ཅན་དང། འཇིག་རྟེན་གྱི་མ་བདུན་དང། སྲིན་མོ་ཆེན་མོ་བདུན་དང། དྲང་སྲོང་གི་མཆོག་ཆེན་པོ་བདུན་དང། བར་སྣང་ལ་རྒྱུ་བའི་རྒྱུ་སྐར་
དང། གཟའ་ཐམས་ཅད་ཀྱི་ལྷ་རྣམས་དང། ཕྱོགས་ཀྱི་ལྷ་རྣམས་དང། ཕྱོགས་མཚམས་ཀྱི་ལྷ་རྣམས་དང། སའི་ལྷ་དང། དབྱངས་ཅན་དང། འབྱུང་པོ་རྣམས་དང་

[54B] ལོག་འདྲེན་རྣམས་དང། ཡི་དྭགས་རྣམས་དང་འབྱུང་པོ་རྫུ་འཕྲུལ་ཆེན་པོ་རྣམས་དང། རིའི་རྒྱལ་པོ་ཐམས་ཅད་དང། འཇིག་རྟེན་སྐྱོང་བ་ཆུ་ལྷ་གཡོག་
རྒྱ་མཚོའི་ལྷ་ཐམས་ཅད་དང་བཅས་པ་དང། འཕགས་སྐྱེས་པོ་དང། མིག་མི་བཟང་དང། ལག་ན་བེ་ཅོན་དང། བདེན་བྲལ་དང། མེའི་ལྷ་དང། རླུང་གི་ལྷ་ཆེན་པོ་བདུན་དང་
དབང་བདག་ཆུང་མ་དང་བཅས་པ་གཡོག་བྱེ་བ་ཁྲག་ཁྲིག་འབུམ་ཕྲག་དུ་མ་ཅན་དང། སྲེད་མེད་ཀྱི་བུ་གཡོག་དང་བཅས་པ་དང་བྱིན་པ་པོ་དང། ཕྲང་བ་ཅན་དང། ཟླ་བ་ཅན་
དང། ལྕགས་ཅན་དང། ཚོགས་ཀྱི་བདག་པོ་ཆེན་པོ་དང། སྤྲིན་ཏ་ལ་ལ་དང། ལོག་འདྲེན་གྱི་དབང་པོ་བགེགས་ལོག་འདྲེན་གྱི་དབང་པོ་གཡོག་དུ་མ་ཅན་དང། ཤིང་གསེབ་
ཀྱི་ལྷ་དྲུག་ཅུ་དང། སྲིང་མོ་བཞི་མིང་པོ་དང་བཅས་པ་དང་རྡོ་རྗེའི་ལུ་གུ་རྒྱུད་དང། རྡོ་རྗེའི་ཕོ་ཉ་མོ་དྲུག་ཅུ་རྩ་བཞི་དང། རྡོ་རྗེའི་སྡེ་དང། ལག་བཟང་དང། གཙུག་གིས་འགྲོ་རྡོ་
རྗེའི་རིས་ཀྱི་འཁོར་དུ་མ་དང་བཅས་པ་དང། དེ་ལས་གཞན་པ་སངས་རྒྱས་དང། ཆོས་དང། དགེ་འདུན་ལ་མངོན་པར་དད་པའི་ལྷ་དང། ཀླུ་དང། གནོད་སྦྱིན་དང། དྲི་ཟ་དང་
ལྷ་མ་ཡིན་དང། ནམ་མཁའ་ལྡིང་དང། མིའམ་ཅི་དང། ལྟོ་འཕྱེ་ཆེན་པོ་དང། འབྱུང་པོ་དང། ཡི་དྭགས་དང། ཤ་ཟ་དང། གྲིབ་གནོན་དང། སྨྱོ་བྱེད་དང། བརྗེད་བྱེད་དང་

[55A]༄༅། །སྐེམ་བྱེད་དང། སྒྲུབ་པ་དང། སྦྲུལ་འཛིན་བཅས་པ་དང་གནོན་པོ་ཚད་མེད་གྲངས་མེད་དཔག་ཏུ་མེད་པ་དག་དང། ལྷའི་བུ་ཉི་མ་དང། ལྷའི་བུ་ཟླ་
བ་དང། ནུབ་ཀའི་ལྷ་དང། ནང་པར་གྱི་ལྷ་དང། དུས་ཀྱི་ལྷ་ཐམས་ཅད་དང། སའི་ལྷ་དང་ཐབས་ཅིག་ཏུ་བཞུགས་ཏེ། བཅོམ་ལྡན་འདས་དེ་ཆོས་ཀྱི་འཁོར་ལོ་ནི་ཤིན་
ཏུ་བསྐོར། སངས་རྒྱས་ཀྱི་མཛད་པ་ནི། ཤིན་ཏུ་ཡོངས་སུ་མཐར་ཕྱིན། བསོད་ནམས་དང་ཡེ་ཤེས་ཀྱི་ཚོགས་ནི། ཤིན་ཏུ་ཡོངས་སུ་རྫོགས། ཐམས་ཅད་མཁྱེན་པ་ནི་
ཤིན་ཏུ་ཡོངས་སུ་བཟུང། བྱང་ཆུབ་ཆེན་པོའི་ཕྱིར་ཕ་རོལ་ཏུ་ཕྱིན་པ་དང་ས་ནི་བརྙེས། སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་ཀྱིས་བརྒྱན་པའི་སྐུ་ནི་རབ་ཏུ་འབར་
ཡན་ལག་དང་ཉིང་ལག་ཐམས་ཅད་ནི་དཔེ་བྱད་བཟང་པོ་བརྒྱད་ཅུས་རྣམ་པར་སྤྲས། དབུའི་གཙུག་ནི་སེམས་ཅན་ཐམས་ཅད་ཀྱིས་བལྟར་མི་མཐོང། བདུད་ཀྱི་ལས་
ཐམས་ཅད་ལ་ནི་མཁས། སེམས་ཅན་ཐམས་ཅད་ཀྱི་སེམས་དང་སྤྱོད་པ་ནི་ཤེས། སྤྱན་རྣམ་པ་ལྔ་ནི་མངའ། རྣམ་པ་ཐམས་ཅད་ཀྱི་མཆོག་དང་ནི་ལྡན། ཐམས་
ཅད་མཁྱེན་པའི་ཡེ་ཤེས་དང་ནི་ལྡན། སངས་རྒྱས་ཀྱི་ཆོས་ཐམས་ཅད་དང་ནི་ལྡན། བདུད་དང་ཕས་ཀྱི་རྒོལ་བའི་ཚོགས་ཐམས་ཅད་ནི་བཅོམ། གྲགས་པ་དང། སྒྲ་

[55B] ཚིགས་སུ་བཅད་པས་ནི་འཕགས། ཁྱུ་མཆོག་དང་སེངྒེའི་སྒྲ་ནི་སྒྲོག་མ་རིག་པའི་མུན་པ་ནི་ཀུན་ཏུ་བསལ། བསྐལ་པ་བྱེ་བ་ཁྲག་ཁྲིག་འབུམ་ཕྲག་གྲངས་མེད་དཔག་ཏུ་མེད་པར་སྦྱིན་པ་
དང། ཚུལ་ཁྲིམས་དང། བཟོད་པ་དང། བརྩོན་འགྲུས་དང། བསམ་གཏན་དང། ཤེས་རབ་དང། ཐབས་དང། སྟོབས་དང། སྨོན་ལམ་དང་ཡེ་ཤེས་ཀྱི་ཕ་རོལ་
ཏུ་ཕྱིན་པ་དང། བྱ་དཀའ་བའི་སྤྱོད་པ་ལས་ནི་ཕྱིར་མ་ལོག་སྐུ་ནི་སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང་དཔེ་བྱད་བཟང་པོ་བརྒྱད་ཅུས་བརྒྱན་ཏེ་རབ་ཏུ་མཛེས་ཤིང་རྡོ་རྗེ་རིན་པོ་ཆེའི་
པདྨའི་སྙིང་པོའི་སེངྒེའི་ཁྲི་ཆེན་པོ་རྡོ་རྗེ་རིན་པོ་ཆེ་དང། མུ་ཏིག་དང། དྲིལ་བུ་གཡེར་ཀའི་དྲ་བ་དུ་མ་སྒྲ་འབྱུང་བ། རྩ་བའི་དྲུང་ན་རྡོ་རྗེ་རིན་པོ་ཆེའི་སྟེགས་བུ་དུ་མ་ཤིན་
ཏུ་བརྟན་པར་གནས་པ། རྡོ་རྗེའི་རིན་པོ་ཆེའི་ཆུ་སྲིན་དུ་མའི་ཁ་ནས་བྱུང་བའི་མུ་ཏིག་དམར་པོའི་ཕྲེང་བ་བྲེས་པའི་ཕང་བཤམས་པ། རིན་པོ་ཆེ་དུ་མ་པདྨའི་སྙིང་པོ་ལ་ཆགས་པ་
རིན་པོ་ཆེ་ཀེ་ཀེ་རུ་དང། ཀེ་ཀེ་རུ་ཆེན་པོ་དང། ཨནྡ་རྙིལ་དང། ཨནྡ་རྙིལ་ཆེན་པོ་དང། དུན་ལས་ཀྱི་འོད་ཟེར་ཆེན་པོ་འཚེར་བས་སྣང་བར་བྱས་ཏེ་ཀུན་ནས་མཛེས་
པ༑ གདུགས་རྩ་བ་དང་བཅས་པ། རྡོ་རྗེ་རིན་པོ་ཆེའི་ཤར་བུ་དུ་མས་རྣམ་པར་བརྒྱན་པ། སྐྱེ་བ་ཁྲག་ཁྲིག་འབུམ་ཕྲག་དུ་མས་རྣམ་པར་བརྒྱན་པ། བྱེ་བ་ཁྲག་ཁྲིག་འབུམ་ཕྲ་

[56A]༄༅། །དུ་མས་ཀུན་ནས་བསྐྱབས་པ། དཔག་བསམ་གྱི་ཤིང་དུ་མས་རྒྱས་པར་མཛེས་པར་བྱས་པ། རྡོ་རྗེ་རིན་པོ་ཆེའི་ཁྲི་རི་རབ་ཙམ་ལ་བཞུགས་ཏེ་གསེར་གྱི་རི་བོའི་
རྒྱལ་པོ་ལྟར་དཔལ་ནི། རབ་ཏུ་འབར། ས་ཕྱོགས་ནི། ཉི་མ་སྟོང་བས་ལྷག་པའི་འོད་ཀྱི་དཀྱིལ་འཁོར་གྱིས་རྣམ་པར་བརྒྱན། ཟླ་བ་ཉ་བ་ལྟར་འཇིག་རྟེན་ཐམས་ཅད་ལ་སྡུག་
པར་ནི༑ སྣང། དཔག་བསམ་གྱི་ཤིང་ལྗོན་པ་ཆེན་པོ་ལྟར་སངས་རྒྱས་ཀྱི་ཆོས་རྣམས་ནི། ཤིན་ཏུ་རྒྱས་ཤིང་ཆོས་སྟོན་ཏེ། ཚངས་པར་སྤྱོད་པ། ཐོག་མར་དགེ་བ། བར་དུ་དགེ་
བ༑ ཐ་མར་དགེ་བ། དོན་བཟང་པོ། ཚིག་འབྲུ་བཟང་པོ། མ་འདྲེས་པ། ཡོངས་སུ་རྫོགས་པ། ཡོངས་སུ་དག་པ། ཡོངས་སུ་བྱང་བ་ཡང་དག་པར་རབ་ཏུ་སྟོན་ཏོ། །དེ་ནས་
བཅོམ་ལྡན་འདས་ཀྱི་སྨིན་མཚམས་ཀྱི་མཛོད་སྤུ་ནས་འོད་ཟེར་གྱི་དྲ་བ་སངས་རྒྱས་ཐམས་ཅད་ཀྱི་ཞིང་ཀུན་ཏུ་སྟོན་པ་ཞེས་བྱ་བ་བཀྱེ་སྟེ། འོད་ཟེར་གྱི་དྲ་བ་དེས་སྟོང་གསུམ་
གྱི་སྟོང་ཆེན་པོའི་འཇིག་རྟེན་གྱི་ཁམས་འདི་སྣང་བས་ཁྱབ་པར་གྱུར་ཏོ། །སངས་རྒྱས་ཀྱི་ཞིང་གང་དག་ན་སངས་རྒྱས་བཅོམ་ལྡན་འདས་སེངྒེའི་ཁྲི་བཀོད་པ་དུ་མའི་ཁང་པ་
བརྩེགས་པའི་གཞལ་མེད་ཁང་ན་ཉན་ཐོས་དང། བྱང་ཆུབ་སེམས་དཔའ་སེམས་དཔའ་ཆེན་པོ་དང། དགེ་སློང་དང། དགེ་སློང་མ་དང་དགེ་བསྙེན་དང། དགེ་བསྙེན་

[56B] ལྷ་དང། ཀླུ་དང། གནོད་སྦྱིན་དང། དྲི་ཟ་དང་ལྷ་མ་ཡིན་དང། ནམ་མཁའ་ལྡིང་དང། མིའམ་ཅི་དང། ལྟོ་འཕྱེ་ཆེན་པོ་ཐམས་ཅད་དང་ཐབས་ཅིག་ཏུ་ཆོས་སྟོན་པའི་
སངས་རྒྱས་ཀྱི་ཞིང་གངྒཱའི་ཀླུང་གི་བྱེ་མ་སྙེད་དང་མཉམ་པ་དེ་དག་ཐམས་ཅད་ཀྱང་སྣང་བ་དེས་ཁྱབ་པར་གྱུར་ཏོ། །དེ་ནས་བཅོམ་ལྡན་འདས་ཀྱིས་འཁོར་ཕལ་པོ་ཆེ་ལ་བཀའ་སྩལ་
པ༑ སེམས་ཅན་ཀུན་ལ་སྙིང་བརྩེའི་ཕྱིར། །ཉེས་པར་བྱས་དང་གནོད་པ་ཀུན། །རབ་འཇོམས་སོ་སོར་འབྲང་བ་ཡི། །གཟུངས་འདི་རབ་ཏུ་བཤད་པར་བྱ། །འདི་ནི་ཐོས་པ་ཙམ་གྱིས་
ཀྱང། །སྡིག་པ་ཀུན་ནི་ཟད་པར་འགྱུར། །སེམས་ཅན་ཀུན་ལ་བདེ་བ་སྦྱིན། །ནད་དོ་ཅོག་ལས་གྲོལ་བར་བྱེད། །སེམས་ཅན་ཀུན་ལ་སྙིང་བརྩེ་བས། །ལུས་ཅན་ངན་འགྲོར་
འགྲོ་བ་དང། །དེ་དག་ཐམས་ཅད་བསྐྱབ་པའི་ཕྱིར། །འཇིག་རྟེན་དག་གི་མགོན་པོས་གསུངས། །འདི་ཡིས་སྲུང་བ་བྱས་ན་ནི། །ལྷ་མ་ཡིན་གྱི་གནས་སུ་འཇུག་དེ་བཞིན་
ལྕང་ལོ་ཅན་དང་ནི། །སྲིན་པོའི་གནས་ཀྱི་སར་ཡང་འགྲོ། །འབྱུང་པོ་ཀླུ་དང་ཤ་ཟ་རྣམས། །མི་བཟད་འཇིགས་པའི་གཡུལ་འགྱེད་པར་།འབྱུང་པོའི་ཚོགས་རྣམས་ཐམས་
ཅད་དང། །དགྲ་བོ་ཅོག་གིས་མི་ཚུགས་སོ། །མིང་ཙམ་བཟུང་སྟེ་བརྗོད་བྱས་ཀྱང། །སྐེམ་བྱེད་བརྗེད་བྱེད་སྨྱོ་བྱེད་དང། །མཁའ་འགྲོ་མ་དང་ཤ་ཟ་དང། །གདོན་རྣམས་

[57A]༄༅། །རབ་ཏུ་བརླག་པར་འགྱུར། །སོ་སོར་འབྲང་བའི་གཟི་བརྗིད་ཀྱིས། །གཟི་ཆེན་མདངས་རྣམས་ཟ་བ་དང། །མི་ཡི་སྐྱེ་རྒུ་རྣམས་འཚེ་བ། །དེ་དག་ཐམས་
ཅད་རེངས་བྱེད་འགྱུར། །བྱད་སྟེམས་མི་བཟད་གང་ཡིན་དང། །ཕ་རོལ་དམག་ཚོགས་ཕུང་བར་བྱེད། །སྔགས་ཀྱི་ལས་ཀྱིས་གནོད་མི་འགྱུར་།རྩ་བའི་ལས་ལས་རྣམ་
པར་གྲོལ། །དུག་དང་དུག་སྦྱར་མེས་མི་ཚུགས། །མཚོན་དང་ཆུས་ཀྱང་ཚུགས་མི་འགྱུར། །ལྕེ་འབབ་གློག་གིས་མི་ཚུགས་ཏེ། །དུས་ཀྱི་རླུང་གིས་གནོད་མི་འགྱུར། །
རིག་པའི་རྒྱལ་མོའི་གཟི་བརྗིད་ཀྱིས། །དགྲ་ཀུན་རབ་ཏུ་འཇོམས་པར་འགྱུར། །དེ་ཡི་དོན་རྣམས་ཐམས་ཅད་འགྲུབ། །རྟག་ཏུ་རྒྱལ་བ་ཐོབ་པར་འགྱུར། །གང་གིས་
རྟག་ཏུ་མགུལ་པའམ། །ལག་པར་རིག་པ་བཏགས་ན་ནི། །དེ་ཡི་དགོས་པ་ཡོད་དོ་ཅོག་འགྲུབ་འགྱུར་འདི་ལ་ཐེ་ཚོམ་མེད། །བྱང་ཆུབ་སེམས་དཔའ་ཆེན་པོ་དང། །
སངས་རྒྱས་རྣམས་དང་རང་འདྲེན་དང། །དེ་བཞིན་ཀླུ་ཡི་རྒྱལ་པོ་དང། །ལྷ་དབང་རྣམས་ནི་རྟག་ཏུ་སྲུང། །སོ་སོར་འབྲང་བའི་གཟུངས་འཛིན་ལ། །ཉན་ཐོས་སངས་
རྒྱས་ཐམས་ཅད་དང། །རིག་པའི་ལྷ་མོ་རྫུ་འཕྲུལ་ཆེ། །རྟག་ཏུ་སྲུང་བ་བྱེད་པར་འགྱུར། །ལག་ན་རྡོ་རྗེ་གནོད་སྦྱིན་དབང། །དེ་བཞིན་རྒྱལ་པོ་བཞི་རྣམས་དང། །དེ་

[57B] །སྲུང་བར་བྱེད་དེ་ཐེ་ཚོམ་མེད། །བརྒྱ་བྱིན་ལྷ་དང་བཅས་པ་དང། །ཚངས་པ་ཁྱབ་འཇུག་དབང་ཆེན་དང། །དགའ་བའི་དབང་པོ་ནག་པོ་ཆེ། །
སྨིན་དྲུག་བུ་དང་ཚོགས་ཀྱི་དབང། །མ་མོའི་ཚོགས་རྣམས་ཐམས་ཅད་དང། །དེ་བཞིན་བདུད་རིས་གཞན་རྣམས་དང། །དྲང་སྲོང་གཟི་བརྗིད་ཆེ་རྣམས་དང། །རྫུ་འཕྲུལ་ཆེན་
པོའི་ལྷ་རྣམས་དང། །དེ་ཀུན་སོ་སོར་འབྲང་བ་ཡི། །གཟུངས་འཛིན་དེ་ལ་སྲུང་བར་བྱེད། །སངས་རྒྱས་བདག་ཉིད་ཆེ་རྣམས་དང། །རིག་པའི་ལྷ་མོ་སྟོབས་ཆེན་དང། །བདག་གི་
མ་དང་ཁྲོ་གཉེར་དང། །ལྷ་མོ་སྒྲོལ་མ་ལྕགས་ཀྱུ་དང། །རྡོ་རྗེ་ལུ་གུ་རྒྱུད་དང་དཀར། །དེ་བཞིན་དཀར་མོ་ཆེན་མོ་དང། །ནག་མོ་ཆེ་དང་ཕོ་ཉ་དང། །དེ་བཞིན་རྡོ་རྗེ་ཕོ་ཉ་དང་
ཞགས་པ་བཟང་དང་རྡོ་རྗེ་ཞགས། །ལག་ན་རྡོ་རྗེ་སྟོབས་པོ་ཆེ་།རིག་པ་ལྷ་མོ་རྡོ་རྗེ་ཕྲེང། །བདུད་རྩི་ཐབ་སྦྱོར་བྱེད་པ་དང། །གཞན་གྱིས་མི་ཐུབ་ལྷ་མོ་ཆེ། །རྣ་བ་ནག་
མོ་སྟོབས་ཆེན་མོ། །དཔལ་ཡོན་ལྡན་པ་སྐལ་ཆེན་དང། །རྣ་ཆ་གདུབ་ཀོར་པདྨ་འདྲ། །མེ་ཏོག་སོ་ཅན་ནོར་བུ་གཙུག་སྐྲ་མདོག་མཛེས་དང་ཁྱབ་པ་མོ། །ལྷ་མོ་གཟི་བརྗིད་
ཆེན་མོ་དང། །དཔལ་ཡོན་ལྡན་པ་གློག་ཕྲེང་ཅན། །སྲིན་པོ་རལ་པ་གཅིག་པ་དང། །སངས་རྒྱས་སྲུང་ཞེས་བྱ་བ་དང། །སྐལ་བ་ཆེན་པོ་མི་ཐོད་ཅན། །ལངྐའི་བདག་པོ་

[58A]༄༅། །དཔལ་ཡོན་ཅན། །གཞན་ཡང་ལྷ་མོ་མང་པོ་རྣམས། །སེམས་ཅན་རྗེས་སུ་འཛིན་བྱེད་དག་རིག་པ་གང་གི་ལག་ན་གནས། །དེ་ལ་སྲུང་བ་བྱེད་པར་འགྱུར། །
འཕྲོག་མ་དང་ནི་ལྔས་རྩེན་དང། །དུང་ཅན་དང་ནི་སོ་བརྩེགས་མ། །དཔལ་གྱི་ལྷ་མོ་དབྱངས་ཅན་ཡང། །དེ་ཡི་རྗེས་འགྲོ་རྟག་ཏུ་སྲུང། །སོ་སོར་འབྲང་བ་ཆེན་མོ་འདི། །
བུད་མེད་གང་ཞིག་རྟག་འཆང་ན། །དེ་ཡི་ཐམས་ཅད་འགྲུབ་པར་འགྱུར། །རྟག་པར་མངལ་ན་བུ་ཕོ་ཆགས། །མངལ་རྣམས་ན་ཡང་བདེ་བར་སྐྱེ། །སྦྲུམ་མ་དག་ཀྱང་
བདེ་བར་འགྱུར། །ནད་དང་སྡིག་པ་ཐམས་ཅད་ཀྱང། །འཇིག་པར་འགྱུར་ཏེ་ཐེ་ཚོམ་མེད། །བསོད་ནམས་ལྡན་ཞིང་སྟོབས་དང་ལྡན། །ནོར་དང་འབྲུ་ཡང་རྟག་ཏུ་
འཕེལ། །ཚིག་ཀྱང་གཟུང་དུ་འོས་པ་དང། །མཆོད་པའི་འོས་སུ་འགྱུར་བ་ཉིད། །བུད་མེད་དང་ནི་སྐྱེས་པའང་རུང། །གཙང་མ་གང་ཞིག་འཆང་བསྲེལ་ན། །དེ་ནི་སེམས་
ཅན་ཐམས་ཅད་དག་ཐར་པར་བྱ་ཕྱིར་བརྩོན་པར་འགྱུར། །རྟག་ཏུ་བདེ་བར་འགྱུར་བ་ཡིན། །ནད་དོ་ཅོག་ཀྱང་རྣམ་པར་སྤངས། །སླས་དང་སྐྱེ་བོ་མང་བཅས་པའི། །
རྒྱལ་པོའང་དེ་ཡི་དབང་དུ་འགྱུར། །ཕུན་སུམ་ཚོགས་པ་རྟག་ཏུ་འབར། །བསོད་ནམས་ཕུང་པོ་རྣམ་པར་འཕེལ། །དེ་ཡི་བསམ་པ་ཐམས་ཅད་འགྲུབ། །དཀྱིལ་འཁོར་

[58B] །རྒྱལ་བ་རྣམས་ཀྱི་བཀའ་བཞིན་དུ། །དེ་ནི་ཀུན་ཏུ་དམ་ཚིག་ཤེས། །རྨི་ལམ་ངན་པ་རྨི་མི་འགྱུར། །སྡིག་པ་ཐམས་ཅད་འཕྲོག་པའི་མཆོག་
སྡིག་པ་རྣམས་དང་དེ་བཞིན་དུ། །དགྲ་ཡང་རབ་ཏུ་ཕུང་བར་བྱེད་།གཟའ་ཀུན་རྣམ་པར་གཞིག་པའི་ཕྱིར། །ཡེ་ཤེས་དབང་ཕྱུག་ཆེན་པོས་གསུངས། །འདོད་པ་ཐམས་
ཅད་སྦྱིན་པར་བྱེད། །དེ་ཕྱིར་རྟག་ཏུ་བཅང་བར་བྱ། །འབྱུང་པོའི་ཚོགས་རྣམས་ང་ལ་ཉོན། །ང་ནི་རབ་ཏུ་འདི་བརྗོད་དོ། །དེ་བཞིན་གཤེགས་པ་ཐམས་ཅད་ལ་ཕྱག་འཚལ་
ལོ༑ ༑སངས་རྒྱས་དང། བྱང་ཆུབ་སེམས་དཔའ་ཐམས་ཅད་དང། སངས་རྒྱས་དང། ཆོས་དང། དགེ་འདུན་ལ་ཕྱག་འཚལ་ལོ། །ཨོཾ་བི་པུ་ལ་གརྦྷེ། བི་པུ་ལ་བི་མ་ལེ། བི་
མལ་གརྦྷེ། བི་མ་ལེ། ཛ་ཡ་གརྦྷེ། བཛྲ་ཛྭ་ལ་གརྦྷེ། ག་ཏི་ག་ཧ་ནི། ག་ག་ན་བི་ཤོ་དྷ་ནེ། སརྦྦ་པཱ་པ་བི་ཤོ་དྷ་ནེ་ཨོཾ་གུ་ན་བ་ཏི། ག་ག་ན། པི་ཙཱ་རི་ཎི་ག་ག་རི་ཎི་གི་རི་གི་
རི༑ གི་རི་ཎི་གི་རི་ཎི། ག་མ་རི་ག་མ་རི། ག་ཧ་ག་ཧ། གརྒཱ་རི་གརྒཱ་རི། ག་ག་རི་ག་ག་རི། གཾ་བྷ་རི། གཾ་བྷ་རི། ག་བཧི་ག་བཧི། ག་ཧི་ག་ཧི། ག་མ་ནི་ག་མ་ནི། ག་རི་ག་རི་
གུ་བྷ་གུ་བྷ། གུ་ཧ་གུ་ཧ། གུ་རུ་གུ་ཎི། ཙ་ལེ་གུ་ཧ་ནི། གུ་ཧ་ནི། གུ་རུ་ཎི། ཙུ་ལུ་ཙུ་ལུ། ཙ་ལེ་ཙ་ལེ། མུ་ཙི་ལེ་མུ་ཙུ་ལེ་ཛ་ཡེ་བི་ཛ་ཡེ། སརྦྦ་བྷ་ཡ་བི་ག་ཏེ། སརྦྦ་སཾ་

[59A]༄༅། །ར་ཀྵ་ཎི༑ སི་རི་སི་རི། བཧི་རི་བཧི་རི། མི་རི་མི་རི། མི་རི་མི་རི། གི་རི་གི་རི། གྷི་རི་གྷི་རི། ས་མནྟ་བརྵ་ཎི། བཅོམ་ལྡན་འདས་མ་སེམས་ཅན་འདྲེན་མ་
ཀུན་ནས་འདྲེན་མ། དགྲ་ཐམས་ཅད་འཇོམས་པར་མཛད་མ། བདག་འཇིགས་པ་ཐམས་ཅད་དང། གནོད་པ་ཐམས་ཅད་དང། ནད་འགོ་བ་ཐམས་ཅད་དང། ནད་
ཐམས་ཅད་ལས་སྲུང་དུ་གསོལ། སྲུང་དུ་གསོལ། ཙི་རི་ཙི་རི། བི་རི་བི་རི། དཧི་རི་དཧི་རི། བི་ག་ཏ། ཨཱ་བ་ར་ཎེ། བི་ཤོ་དྷ་ནི། བི་བི་དྷ། ཨཱ་པ་ར་ཎི། བི་ནཱ་ཤ་ནི། མུ་རི་མུ་རི་
མུ་ཙི་མུ་ཙི། མུ་ལི་མུ་ལི། ཙི་ལི་ཙི་ལི། ཀི་ལི་ཀི་ལི། མི་ལེ་མི་ལེ། ཀ་མ་ལེ། བི་མ་ལེ། ཛ་ཡེ་བི་ཛ་ཡེ། བི་ཛ་ཡཱ། བ་ཧེ་ཛ་ཡ་བ་ཏི། བ་ཤེ་ཥ་བ་ཏི། བཅོམ་ལྡན་འདས་མ་
རིན་པོ་ཆེའི་ཅོད་པན་དང། ཕྲེང་བ་མངའ་བ། ཆ་བྱད་རྣམ་པ་སྣ་ཚོགས་མངའ་བ། བཅོམ་ལྡན་འདས་མ་རིག་པའི་ལྷ་མོ་ཆེན་མོ་སྡིག་པ་ཐམས་ཅད་རྣམ་པར་
སྦྱོང་བ༑ བདག་ལ་ཐམས་ཅད་དུ་ཀུན་ནས་སྲུང་དུ་གསོལ། སྲུང་དུ་གསོལ། ཧུ་རུ་ཧུ་རུ། མུ་རུ་མུ་རུ། རཀྵ་རཀྵ་མ་མ། མགོན་མ་མཆིས་པ། སྐྱབས་མ་མཆིས་པ་
དཔུང་གཉེན་མ་མཆིས་པ་བདག་ལ་སྲུང་དུ་གསོལ། སྲུང་དུ་གསོལ་བདག་སྡུག་བསྔལ་ཐམས་ཅད་ལས་ཐར་བར་མཛད་དུ་གསོལ། ཙཎྜེ་ཙཎྜེ། ཙཎྜི་ནི་ཙཎྜི་ནི་

[59B] སརྦྦ་དུཥྚ་ནི་བཱ་ར་ཎི། བི་ཛ་ཡ། བཱ་ཧི་ནི། ཧུ་རུ་ཧུ་རུ། མུ་རུ་མུ་རུ། ཙུ་རུ་ཙུ་རུ། ཏུ་རུ་ཏུ་རུ། ཨཱ་ཡུ་བཱ་ལི་ནི། སུ་ར་བ་ར་པྲ་མ་ཐ་ནི། སརྦྦ་དེ་བ་ག་ཎ་པཱུ་ཛི་ཏེ། ཙི་རི་
ཙི་རི༑ དཧི་རི་དཧི་རི། ས་མནྟ་ཨ་བ་ལོ་ཀི་ཏེ། པྲ་བཧེ་པྲ་བཧེ་སུ་པྲ་བཧེ། སུ་པྲ་བྷ་བི་ཤུདྡྷེ་སརྦྦ་པཱ་པཾ་བི་ཤུདྡྷེ་སརྦྦ་པཱ་པཾ་བི་ཤོ་དྷ་ནེ། དཧུ་རུ་དཧུ་རུ། དྷ་ར་ནི། དྷ་རེ་དྷ་ར་དྷ་ར། སུ་མུ་སུ་མུ་
མུ་སུ་མུ་སུ། རུ་རུ་ཙ་ལེ། ཙ་ལ་ཡ། དཔལ་གྱི་སྐུ་མངའ་བ། བདག་ལ་གནོད་པར་སེམས་པ་ལས་བསྐྱབ་ཏུ་གསོལ། བདག་གི་བསམ་པ་རྫོགས་པར་མཛད་དུ་གསོལ། ཛ་
ཡ་ཀ་མ་ལེ། ཀྵི་ནི་ཀྵི་ནི། བ་ར་ད། ཨཾ་ཀུ་ཤེ། ཨོཾ་པདྨ་བི་ཤུདྷེ། ཤོ་དྷ་ཡ་ཤོ་དྷ་ཡ། ཤུདྡྷེ་ཤུདྡྷེ། བྷ་ར་བྷ་ར་བཧི་རི་བཧི་རི། བཧུ་རུ་བཧུ་རུ། མངྒ་ལ་བི་ཤུདྷེ། བ་བི་ཏྲ་མུ་ཁི། ཁཌྒི་
ནི་ཁཌྒན། ཁ་ར་ཁ་ར། ཛྭ་ལ་ཏི་ཤི་ཁ་རེ། ས་མནྟ་ཨ་བ་ལོ་ཀི་ཏ་བྲ་བཧེ་སུ་པྲ་བྷ་བི་ཤུདྡྷེ། ས་མནྟ་པྲ་སཱ་ར་ཏི་ཨ་བ་བྷཱ་སི་ཏ་ཤུདྡྷེ། ཛྭ་ལ་ཛྭ་ལ། སརྦྦ་དེ་བ་ག་ཎ། གྲ་ཧ་ན་ཀྵ་
ཏྲ༑ ས་མ་ཨཱ་ཀརྵ་ནི། སཏྱ་པྲ་ཏེ། ཨོཾ་ཧྲི་ཏྲ་ཏ་ར་ཏ་ར་ཏ་རཱ་ཡ་ཏ་རཱ་ཡ། གླང་པོ་ཆེའི་ལྟ་སྟངས་ཀྱིས་གཟིགས་མ་བདག་མིའི་གནོད་པ་ལས་བསྒྲལ་དུ་གསོལ། ལ་ཧུ་
ལ་ཧུ༑ ཧུ་ལུ་ཧུ་ལུ། ཧུ་དུ་ཧུ་དུ། ཏུ་རུ་ཏུ་རུ། ཀི་ནི་ཀི་ནི། ཀྵི་ཎི་ཀྵི་ཎི། ཧུ་ཎི་ཧུ་ཎི། སརྦྦ་གྲ་ཧ་བྷཀྵི་ནི། པིཾ་ག་ལེ་བིཾ་ག་ལེ། མུ་ཙུ་མུ་ཙུ། སུ་མུ་སུ་མུ། སུ་བི་ཙ་ལེ། ཏ་ར་ཏ་

[60A]༄༅། །ར༑ བཅོམ་ལྡན་འདས་མ་གླང་པོ་ཆེའི་ལྟ་སྟངས་ཀྱིས་གཟིགས་མ། ཐམས་ཅད་དུ་ཀུན་ནས་ཕྱོགས་ཐམས་ཅད་བཅིང་བ་དང་རྡོ་རྗེའི་ར་བ་དང། རྡོ་རྗེའི་
ཞགས་པའི་བཅིང་བས་བདག་འཇིགས་པ་ཆེན་པོ་བརྒྱད་ལས་བསྒྲལ་དུ་གསོལ། བཛྲ་ཛྭ་ལ་བི་ཤུདྡྷེ། བཧུ་རི་བཧུ་རི། དྷ་ར་དྷ་ར། ཏི་རི་ཏི་རི། ཏུ་རུ་ཏུ་རུ། བྷ་ག་བ་ཏི། གརྦྷ་
བི་ཤུདྡྷེ༑ གརྦྷ་བི་ཤོ་དྷ་ནི། ཀུཀྵི་སམྤུ་ར་ཎི་ཛྭ་ལ་ཛྭ་ལ། ཙ་ལ་ཙ་ལ། ཛཱ་ལི་ནི། ལྷའི་ཆུས་ཀུན་ཏུ་ཆར་དབབ་ཏུ་གསོལ། ཨ་མྲྀ་ཏ་བརྵ་ཎི་དེ་བ་ཏ། ཨ་བ་ཏཱ་བ་ར་ཎི། བདེ་
བར་གཤེགས་པའི་གསུང་རབ་བདུད་རྩི་མཆོག་གི་སྐུ་དང་ལྡན་པ་བདག་ལ་དབང་བསྐུར་དུ་གསོལ། འཐབ་པ་དང། འཐབ་མོ་དང། རྩོད་པ་དང། འགྱེད་པ་དང། །རྨི་
ལམ་ངན་པ་དང། ལྟས་ངན་པ་དང། བཀྲ་མི་ཤིས་པ་དང། སྡིག་པ་ཐམས་ཅད་རྣམ་པར་སྦྱོང་བ་གནོད་སྦྱིན་དང། སྲིན་པོ་དང་ཀླུ་ཐམས་ཅད་འཇོམས་པ། གནོད་
པས་འཇིགས་སྐྲག་པ་བདག་འཇིགས་པ་ཐམས་ཅད་དང། གནོད་པ་ཐམས་ཅད་དང། ནད་འགོ་བ་ཐམས་ཅད་དང། ནད་ཐམས་ཅད་ལས་ཐམས་ཅད་དུ་རྟག་པར་
སྲུང་དུ་གསོལ། སྲུང་དུ་གསོལ། བ་ལ་བ་ལ། བ་ལ་བ་ཏི། ཛ་ཡ་ཛ་ཡ། བི་ཛ་ཡ་བི་ཛ་ཡ། ཐམས་ཅད་དུ་དུས་ཀུན་ཏུ་བདག་རྒྱལ་བར་མཛད་དུ་གསོལ། བདག་ལ་

[60B] དཀྱིལ་འཁོར་ཆེན་པོ་སྒྲུབ་ཏུ་གསོལ། གསང་སྔགས་རྣམས་གྲུབ་ཏུ་གསོལ། བགེགས་རྣམས་གཞོམ་དུ་གསོལ། ཛ་ཡ་ཛ་
ཡ༑ སིདྡྷི་སིདྡྷི། སིདྡྷྱ་སིདྡྷྱ། བུདྡྷྱ་བུདྡྷྱ། པཱུ་ར་ཡ་པཱུ་ར་ཡ། སཾ་པཱུ་ར་ཎི་པཱུ་ར་ཎི། བདག་གི་བསམ་པ་རྫོགས་པར་མཛད་དུ་གསོལ། རིག་པ་ཐམས་ཅད་ལས་བྱུང་བའི་སྐུ་ཅན་
རྒྱལ་བ་ལྷག་པར་རྒྱལ་བ་ཅན། དེ་བཞིན་གཤེགས་པའི་སྙིང་པོ་རྣམ་པར་དག་པ་བཅོམ་ལྡན་འདས་མ་བཞུགས་སུ་གསོལ། བཞུགས་སུ་གསོལ་དམ་ཚིག་བསྐྱང་
དུ་གསོལ། འཇིགས་པ་མི་བཟད་པ་ཆེན་པོ་བརྒྱད་ལས་བདག་ལ་གཟིགས་སུ་གསོལ། ས་ར་ས་ར། པྲ་ས་ར་པྲ་ས་ར། སརྦྦ་ཨཱ་བ་ར་ཎ་བི་ཤོ་དྷ་ནི། ས་མནྟ་ཨ་ཀཱ་ར་མཎྜ་
ལ་བི་ཤུདྡྷེ། བི་ག་ཏེ། བི་ག་ཏ་མ་ལེ། སརྦྦ་མ་ལ་བི་ཤོ་དྷ་ནི། ཀཤི་ནི་ཀཤི་ནི། སརྦྦ་པཱ་པཾ་བི་ཤུདྡྷེ། མ་ལ་བི་ག་ཏེ་ཛ་ཡ་བ་ཏི། ཏེ་ཛོ་ཏེ་ཛོ་བ་ཏི། བཛྲ་བཛྲ་བ་ཏི་སཱཧཱ་འཇིག་
རྟེན་གསུམ་དུ་བྱིན་གྱིས་བརླབས་པ་ལ་སཱཧཱ། དེ་བཞིན་གཤེགས་པ་ཐམས་ཅད་ཀྱི་སྤྱི་བོ་ནས་དབང་བསྐུར་བ་ལ་སཱཧཱ། བྱང་ཆུབ་སེམས་དཔའ་ཐམས་ཅད་ཀྱིས་དབང་བསྐུར་བ་ལ་སཱཧཱ། ལྷ་ཐམས་ཅད་ཀྱིས་དབང་
བསྐུར་བ་ལ་སཱཧཱ། ལྷ་ཐམས་ཅད་ཀྱིས་བདང་བསྐུར་བ་ལ་སཱཧཱ་དེ་བཞིན་གཤེགས་པ་ཐམས་ཅད་ཀྱི་སྙིང་པོས་བྱིན་གྱིས་བརླབས་པ་ལ་སཱཧཱ། དེ་བཞིན་གཤེགས་

[61A]༄༅། །པ་ཐམས་ཅད་ཀྱིས་དམ་ཚིག་གྲུབ་པ་ལ་སཱཧཱ། དབང་པོ་དང་ལྡན་པ་དབང་པོས་རྣམ་པར་བལྟས་པ་ལ་སཱཧཱ། ཚངས་པ་དང་ཚངས་པ་ལ་གནས་པ་
ལ་སཱཧཱ། ཁྱབ་འཇུག་གིས་ཕྱག་བྱས་པ་ལ་སཱཧཱ། དབང་ཕྱུག་ཆེན་པོས་ཕྱག་འཚལ་ཞིང་མཆོད་པ་ལ་སཱཧཱ། རྡོ་རྗེ་འཛིན་ལག་ན་རྡོ་རྗེའི་སྟོབས་དང་བརྩོན་འགྲུས་
ཀྱིས་བྱིན་གྱིས་བརླབས་པ་ལ་སཱཧཱ། ཡུལ་འཁོར་སྲུང་ལ་སཱཧཱ་འཕགས་སྐྱེས་པོ་ལ་སཱཧཱ། མིག་མི་བཟང་ལ་སཱཧཱ། རྣམ་ཐོས་ཀྱི་བུ་ལ་སཱཧཱ། རྒྱལ་པོ་ཆེན་པོ་བཞིས་
ཕྱག་འཚལ་བ་ལ་སཱཧཱ། གཤིན་རྗེ་ལ་སཱཧཱ། གཤིན་རྗེས་མཆོད་ཅིང་ཕྱག་འཚལ་བ་ལ་སཱཧཱ། ཆུའི་ལྷ་ལ་སཱཧཱ། རླུང་ལྷ་ལ་སཱཧཱ། རླུང་ལྷ་ཆེན་པོ་ལ་སཱཧཱ། མེ་ལྷ་ལ་
སཱཧཱ༑ ཀླུས་རྣམ་པར་བལྟས་པ་ལ་སཱཧཱ། ལྷའི་ཚོགས་རྣམས་ལ་སཱཧཱ། ཀླུའི་ཚོགས་རྣམས་ལ་སཱཧཱ། གནོད་སྦྱིན་གྱི་ཚོགས་རྣམས་ལ་སཱཧཱ། སྲིན་པོའི་ཚོགས་རྣམས་
ལ་སཱཧཱ༑ དྲི་ཟའི་ཚོགས་རྣམས་ལ་སཱཧཱ། ལྷ་མ་ཡིན་གྱི་ཚོགས་རྣམས་ལ་སཱཧཱ། ནམ་མཁའ་ལྡིང་གི་ཚོགས་རྣམས་ལ་སཱཧཱ། མི་འམ་ཅིའི་ཚོགས་རྣམས་ལ་སཱཧཱ་
ལྟོ་འཕྱེ་ཆེན་པོའི་ཚོགས་རྣམས་ལ་སཱཧཱ། མི་རྣམས་ལ་སཱཧཱ་མི་མ་ཡིན་པ་རྣམས་ལ་སཱཧཱ། གདོན་རྣམས་ལ་སཱ་ཧཱ། འབྱུང་པོ་ཐམས་ཅད་ལ་སཱཧཱ། ཡི་དྭགས་ལ་སཱཧཱ་

[61B] བརྗེད་བྱེད་ལ་སཱཧཱ། གནོན་པོ་ལ་སཱཧཱ། གྲུལ་བུམ་ལ་སཱཧཱ། ཨོཾ་དཧུ་རུ་དཧུ་རུ་སཱཧཱ། ཏུ་རུ་ཏུ་རུ་སཱཧཱ། མུ་རུ་མུ་རུ་སཱཧཱ། ཧ་ན་ཧ་ན། སརྦྦ་ཤ་ཏྲཱུཾ་སཱཧཱ། ད་ཧ་ད་ཧ་
སརྦྦ་དུཥྚཱ་ནཱཾ་སཱཧཱ། གང་དག་བདག་ལ་མི་ཕན་པར་འདོད་པ་དེ་དག་ཐམས་ཅད་ཀྱིས་ལུས་ཛཱ་ལ་ཡ་སརྦྦ་དུཥྚ་ཙི་ཏྲཱ་ནཱ་སཱཧཱ། འབར་བ་ལ་སཱཧཱ། རབ་ཏུ་འབར་བ་ལ་སཱཧཱ། རྡོ་རྗེ་འབར་
བ་ལ་སཱཧཱ། མ་ལྕེ་འབར་བ་ལ་སཱཧཱ། ཀུན་ཏུ་འབར་བ་ལ་སཱཧཱ། ནོར་བུ་བཟང་ལ་སཱཧཱ། གང་བ་བཟང་པོ་ལ་སཱཧཱ་ནག་པོ་ཆེན་པོ་ལ་སཱཧཱ། མ་མོའི་ཚོགས་ལ་སཱཧཱ། གནོད་སྦྱིན་
མོ་རྣམས་ལ་སཱཧཱ། སྲིན་མོ་རྣམས་ལ་སཱཧཱ། ནམ་མཁའི་མ་མོ་རྣམས་ལ་སཱཧཱ། རྒྱ་མཚོ་ན་གནས་པ་རྣམས་ལ་སཱཧཱ། མཚན་མོ་རྒྱུ་བ་རྣམས་ལ་སཱཧཱ། ཉིན་མོ་རྒྱུ་བ་རྣམས་ལ་
སཱཧཱ༑ དུས་གསུམ་དུ་རྒྱུ་བ་རྣམས་ལ་སཱཧཱ། དུས་སུ་རྒྱུ་བ་རྣམས་ལ་སཱཧཱ། དུས་མ་ཡིན་པར་རྒྱུ་བ་རྣམས་ལ་སཱཧཱ། ཟས་སུ་མངལ་ཟ་བ་རྣམས་ལ་སཱཧཱ། མངལ་འཛིན་པ་ལ་
སཱཧཱ༑ ཧུ་ལུ་ཧུ་ལུ་སཱཧཱ། ཨོཾ་སཱཧཱ། སྭཿ་སཱཧཱ། བཧུཿ་སཱཧཱ། བཧུ་བཿ་སཱཧཱ། བྷུརྦྷུ་བཿ་སཱཧཱ། ཙི་ཊི་ཙི་ཊི་སཱཧཱ། བི་ཊི་བི་ཊི་སཱཧཱ། དྷ་ར་ཎི་སཱཧཱ། དྷཱ་ར་ཎི་སཱཧཱ། ཨགྣི་སཱཧཱ། ཏེ་ཛོ་བ་ཡུ་
སཱཧཱ༑ ཙི་ལི་ཙི་ལི་སཱཧཱ། མི་ལི་མི་ལི་སཱཧཱ། སི་ལི་སི་ལི་སཱཧཱ། བུདྡྷྱ་བུདྡྷྱ་སཱཧཱ། སིདྡྷྱ་སིདྡྷྱ་སཱཧཱ། མཎྜ་ལ་བནྡྷེ་སཱཧཱ། སཱི་མཱ་བནྡྷེ་སཱཧཱ། དྷ་ར་ཎི་བནྡྷེ་སཱཧཱ། སརྦྦ་ཤ་ཏྲཱུ་བྷཉྫ་ཡ་

[62A]༄༅། །སཱཧཱ༑ ཛཾ་བྷ་ཡ་ཛཾ་བྷ་ཡ་སཱཧཱ། སྟཾ་བྷ་ཡ་སྟཾ་བྷ་ཡ་སཱཧཱ། ཚིནྡ་ཚིནྡ་སཱཧཱ། བྷིནྡ་བྷིནྡ་སཱཧཱ། བྷཉྫ་བྷཉྫ་སཱཧཱ། བནྡཱ་བནྡཱ་སཱཧཱ། མོ་ཧ་ཡ་མོ་ཧ་ཡ་སཱཧཱ། མ་ཎི་
བི་ཤུདྡྷེ་སཱཧཱ། སཱུརྱེ་སཱཧཱ། སཱུརྱེ་བི་ཤུདྡྷེ་སཱཧཱ་ཤོ་དྷ་ནི་བི་ཤོ་དྷ་ནི་སཱཧཱ། ཙནྡྲེ་ཙནྡྲེ་པ་རི་པཱུ་རྞ་ཙནྡེ་གྲ་ཧེ་བྷྱ་སཱཧཱ། ནཀྵ་ཏྲེ་བྷྱ་སཱཧཱ། ཤི་བེ་བྷྱ་སཱཧཱ། ཤཱནྟི་བྷྱ་སཱཧཱ་
པུཥྚི་བྷྱ་སཱཧཱ། སྭ་སྟྱེ་ཡ་ན་བྷྱ་སཱཧཱ། གརྦྷ་དྷ་རེ་སཱཧཱ། ཤི་བཾ་ཀ་རི་སཱཧཱ། ཤི་ཀ་རི་སཱཧཱ། ཤཱནྟི་ཀ་རི་སཱཧཱ། པུཥྚིཾ་ཀ་རི་སཱཧཱ། བེ་ལ་བརྡྷ་ནི་སཱཧཱ། བ་ལ་བརྡྷ་ནི་ཀ་རི་
སཱཧཱ༑ ཤྲཱི་ཀ་རི་སཱཧཱ། ཤྲཱི་བརྡྷ་ནི་སཱཧཱ། ཤྲཱི་ཛཱ་ལ་ན་སཱཧཱ། མུ་ཙི་སཱཧཱ། ན་མུ་ཙི་སཱཧཱ། མ་རུ་ཙི་སཱཧཱ། བེ་ག་བ་ཏི་སཱཧཱ། ཨོཾ་བཅོམ་ལྡན་འདས་མ་དེ་བཞིན་གཤེགས་
པ་ཐམས་ཅད་ཀྱི་སྐུ་མཆོག་དྲི་མ་དང་བྲེལ་བ། བདག་གི་སྡིག་པ་ཐམས་ཅད་ཞི་བར་མཛད་དུ་གསོལ། བདག་བདེ་ལེགས་སུ་གྱུར་ཅིག་ཨོཾ་མུ་ནེ་མུ་ནེ། བི་མུ་ནི་བི་མུ་
ནི༑ དྷ་རི་ཙ་ལ་ཙ་ལ་ནེ། བྷ་ག་བ་ཏི། བྷ་ཡ་བི་ག་ཏེ། བྷ་ཡ་ཧ་རི་ནི། བོ་དཧི་བོ་དཧི། བོ་དྷ་ཡ་བོ་དྷ་ཡ། བུདྡྷི་ལི་བུདྡྷི་ལི། ཙུམྦུ་ལི་ཙུམྦུ་ལི་སཱཧཱ། སརྦྦ་ཏ་ཐཱ་ག་ཏ་ཧྲི་ད་ཡ་ཛུ་ཥེ་
སཱཧཱ༑ ཨོཾ་མུ་ནི་མུ་ནི་མུ་ནི་བ་རེ། དེ་བཞིན་གཤེགས་པ་ཐམས་ཅད་ཀྱི་རིག་པའི་དབང་བསྐུར་བ། རྡོ་རྗེའི་གོ་ཆ་ཆེན་པོའི་ཕྱག་རྒྱས་བཏབ་པ་ཐམས་ཅད་ཀྱིས་བདག་

[62B] སརྦྦ་ཏ་ཐཱ་ག་ཏ་ཧྲི་ད་ཡ། ཨ་དྷིཥྛ་ན་ཨ་དྷིཥྛི་ཏེ་བཛྲེ་སཱཧཱ། བྲམ་ཟེ་ཆེན་པོའི་རིག་པའི་རྒྱལ་མོ་སོ་སོར་འབྲང་བ་ཆེན་པོ། ཀུན་ནས་མེ་ལྕེའི་ཕྲེང་བ་རྣམ་
པར་དག་པས་རྒྱས་པ། ཡིད་བཞིན་གྱི་ནོར་བུའི་ཕྱག་རྒྱ་དང་སྙིང་པོ་གཞན་གྱིས་མི་ཐུབ་པའི་གཟུངས་འདི་རིགས་ཀྱི་བུའམ། རིགས་ཀྱི་བུ་མོས་ཐོས་མ་ཐག་ཏུ་སྡིག་པ་ཐམས་ཅད་
ལས་རྣམ་པར་གྲོལ་བར་འགྱུར་རོ། །བྲམ་ཟེ་ཆེན་པོ། རིག་པ་འདི་གང་གི་སྙིང་ལ་གནས་པར་གྱུར་པ་དེའི་ལུས་རྡོ་རྗེར་རིག་པར་བྱའོ་།དེའི་ལུས་ལ་མེས་མི་ཚུགས་སོ། །ཅི་མངོན་
ཞེ་ན༑ གང་གི་ཚེ་གྲོང་ཁྱེར་ཆེན་པོ་སེར་སྐྱའི་གནས་ན་གཞོན་ནུ་སྒྲ་གཅན་ཟིན་བཟང་པོ་མངལ་དུ་ཞུགས་པ་དེའི་ཚེ་ཤཱཀྱའི་བུ་མོ་ས་འཚོ་མ་བདག་ཉིད་མེའི་ནང་དུ་མཆོངས་པ་
དང། དེར་པདྨ་དག་བྱུང་སྟེ་དེའི་ཚེ་གཞོན་ནུ་སྒྲ་གཅན་ཟིན་བཟང་པོ་མངལ་ན་གནས་བཞིན་དུ་རིག་པ་འདི་ཡིད་ལ་བྱས་སོ། །རིག་པ་འདི་རྗེས་སུ་དྲན་པ་ཙམ་གྱིས་མེ་དེ་སྐད་
ཅིག་དེ་ཉིད་ལ་བསིལ་བར་གྱུར་ཏོ། །དེ་ནས་ཤཱཀྱའི་བུ་མོ་ས་འཚོ་མའི་ལུས་ལ་མེས་མ་རེག་གོ་དེ་ཅིའི་ཕྱིར་ཞེ་ན། རིག་པ་འདི་ནི་དེ་བཞིན་གཤེགས་པ་ཐམས་ཅད་ཀྱི་
བྱིན་གྱིས་བརླབས་པའོ། །བྲམ་ཟེ་ཆེན་པོ། རྒྱུ་དེས་ན་མེས་མི་འཚིག་གོ་དུག་གིས་ཀྱང་སྲོག་དང་འབྲལ་བར་མི་ནུས་སོ། །དེ་ཅི་ལྟ་ཞེ་ན། བྲམ་ཟེ་ཆེན་པོ། གང་གི་

[63A]༄༅། །ཚེ་གྲོང་ཁྱེར་ཆེན་པོ་བདེ་བར་ཕ་རོལ་ཏུ་འགྲོ་བ་ཞེས་བྱ་བ་ན་ཚོང་དཔོན་མཛོད་སྟོབས་ཅན་གྱི་བུ་རིག་པ་སྨྲ་བར་གྱུར་ཏོ། །དེའི་རིག་པའི་སྟོབས་དེས་ཀླུའི་
རྒྱལ་པོ་འཇོག་པོ་བཀུག་གོ་བཀུག་ནས་ཀྱང་བག་མེད་པའི་དབང་གིས་མ་བཅིབས་པས་དེས་ཁྲོས་ནས་དེ་ལ་བཟུང་བ་དང། དེ་ཚོར་བ་མི་བཟད་པ་མྱོང་ནས་ཇི་ལྟར་
ཡང་བདག་ནི། སྲོག་དང་བྲལ་ལོ་སྙམ་དུ་ཤེས་སོ། །ད་ནས་སྨྲ་བ་ཅན་མང་པོ་བོས་ཀྱང་འགའ་ཙམ་གྱིས་ཀྱང་དུག་ལས་གསོ་བར་མ་ནུས་སོ། །དེ་ནས་གྲོང་ཁྱེར་ཆེན་པོ་
བདེ་བར་ཕ་རོལ་ཏུ་འགྲོ་བ་ན་དགེ་བསྙེན་མ་དྲི་མ་མེད་པར་དག་པ་ཞེས་བྱ་བ་སྙིང་རྗེ་ཆེན་པོ་དང་ལྡན་པ་ཞིག་གནས་པ་དེས་རིག་པའི་རྒྱལ་མོ་ཆེན་མོ་འདི་ཁ་ཏོན་དུ་
ཤེས་སོ༑ ༑དེ་དེའི་གནས་སུ་སོང་སྟེ་ཕྱིན་པ་དང། རིག་པ་ཆེན་པོ་འདི་བརྗོད་དོ། །དེས་དེ་ལ་ལན་གཅིག་བརྗོད་པ་ཙམ་གྱིས་དེ་དུག་མེད་པར་བྱས་ཤིང་དེ་དྲན་པ་རྙེད་
པར་བྱས་ཏེ་སྡུག་བསྔལ་ཆེན་པོ་དེ་ལས་ཡོངས་སུ་ཐར་པར་བྱས་ནས་རིག་པ་ཆེན་མོའི་སྙིང་པོ་འདི་ཆོ་ག་ཇི་ལྟར་བཀའ་སྩལ་པ་བཞིན་དུ་ཚོང་དཔོན་གྱི་བུ་དེའི་སྙིང་ལ་
གནས་པར་བྱས་སོ། །བྲམ་ཟེ་ཆེན་པོ། གཞན་ཡང་ཇི་ལྟར་ཡོངས་སུ་ཤེས་ཤེ་ན། རྒྱལ་པོ་ཚངས་པས་བྱིན་ཞེས་བྱ་བའི་གྲངས་སུ་ཆུད་པ་ཞིག་གྲོང་ཁྱེར་ཆེན་པོ་

[63B]ཕྱོགས་ཀྱི་མཚམས་ཀྱི་སྟོབས་ཀྱི་འཁོར་ལོས་བསྒྱུར་བའི་རྒྱལ་པོ་དེས་དཔུང་གི་ཚོགས་ཡན་ལག་བཞི་པ་གོ་བསྐོན་ཏེ་གྲོང་
ཁྱེར་ཆེན་པོ་ཝཱ་ར་ཎཱ་སི་ཀུན་ནས་བསྐོར་ནས་གཞོམ་པར་བཤམས་སོ། །དེ་ནས་རྒྱལ་པོ་ཚངས་པས་བྱིན་དེ་ལ་བློན་པོ་རྣམས་ཀྱིས་སྨྲས་པ། ལྷ། ཕ་རོལ་གྱི་དམག་ཚོགས་
ཀྱིས་གྲོང་ཁྱེར་འཕྲོག་ལ་ཐུག་ན། ཐབས་གང་གིས་ཕ་རོལ་གྱི་དམག་ཚོགས་གཞོམ་པར་བགྱི་བཀའ་སྩལ་དུ་གསོལ་ཞེས་བྱས་པ་དང་རྒྱལ་པོས་ཁྱེད་འཚེར་འགྲིབ་
ཆུང་དུར་གྱིས་ཤིག་རིག་པའི་རྒྱལ་མོ་སོ་སོར་འབྲང་བ་ཆེན་མོ་ཞེས་བྱ་བ་ཡོད་དེ། ངས་དེས་དཔུང་གི་ཚོགས་ཡན་ལག་བཞི་པ་འདི་ཕམ་པར་བྱའོ། །ཐལ་བ་བཞིན་
དུ་བྱའོ༑ ༑ཞེས་བསྒོ་བ་དང། བློན་པོ་རྣམས་ཀྱི་མགོ་བཏུད་དེ་རྒྱལ་པོ་ཆེན་པོ། སྔོན་བདག་གིས་ནམ་ཡང་མ་ཐོས་པ་འདི་ཅི་ཞིག་ལགས་ཞེས་སྨྲས་པ་དང། རྒྱལ་པོས་
ངས་དེ་མངོན་སུམ་དུ་བྱའོ། །ཞེས་བསྒོའོ། །དེ་ནས་རྒྱལ་པོ་ཚངས་པས་བྱིན་སྤོས་ཆུ་སྣ་ཚོགས་ཀྱིས་མགོ་བཀྲུས་ཏེ་གོས་གཙང་མ་བགོས་ནས་རིག་པའི་རྒྱལ་མོ་འདི་
ཆོ་ག་བཞིན་དུ་བྲིས་ཏེ་མགོའི་གཙུག་གི་སྐྲའི་ནང་དུ་བཞག་ནས་རིག་པའི་རྒྱལ་མོ་ཆེན་མོ་འདི་ཉིད་ཀྱིས་གོ་ཆ་བྱས་ཏེ་གཡུལ་གྱི་ནང་དུ་ཞུགས་པ་དང། གཅིག་པུས་

[64A]༄༅། །དཔུང་གི་ཚོགས་ཡན་ལག་བཞི་པ་ཐམས་ཅད་ཕམ་པར་བྱས་ཏེ་ཇི་སྲིད་སྐྱབས་སུ་དོང་བ་དེ་སྲིད་དུ་འདིས་ཚར་བཅད་ནས་སྟོབས་ཀྱི་འཁོར་ལོས་
བསྒྱུར་བའི་རྒྱལ་པོ་དེ་གཅིག་པུ་བཏང་ངོ། །བྲམ་ཟེ་ཆེན་པོ། དེ་ལྟར་ན་རིག་པའི་རྒྱལ་པོ་ཆེན་མོ་དེ་བཞིན་གཤེགས་པ་ཐམས་ཅད་ཀྱི་སྙིང་པོ་དང་ཕྱག་རྒྱས་བྱིན་གྱིས་
བརླབས་པ་མཐུ་ཆེན་པོ་འདི་མངོན་སུམ་དུ་གྱུར་པ་ཡིན་ཏེ། མངོན་སུམ་དུ་གྱུར་ཏོ། །སྙམ་དུ་གཟུང་བར་བྱའོ། །དེ་བཞིན་གཤེགས་པ་ཐམས་ཅད་དང་མཚུངས་པ་
ཉིད་དུ་བལྟ་བར་བྱའོ། །ཕྱི་མའི་ཚེ་ཕྱི་མའི་དུས་ན་སེམས་ཅན་ཚེ་ཐུང་བ་རྣམས་དང། བསོད་ནམས་ཆུང་བ་རྣམས་དང། ལོངས་སྤྱོད་ཆུང་བ་རྣམས་ལ་ཕན་པར་འགྱུར་
བར་བལྟའོ། །བྲམ་ཟེ་ཆེན་པོ། གང་ལ་ལ་ཞིག་རིག་པའི་རྒྱལ་མོ་སོ་སོར་འབྲང་བ་ཆེན་མོ་འདི་ཆོ་ག་བཞིན་དུ་བྲིས་ཏེ་ལག་པའམ་མགུལ་དུ་བཏགས་ན། དེ་དེ་
བཞིན་གཤེགས་པ་ཐམས་ཅད་ཀྱི་བྱིན་གྱིས་བརླབས་པར་རིག་པར་བྱའོ་།དེ་དེ་བཞིན་གཤེགས་པ་ཐམས་ཅད་ཀྱི་སྐུར་རིག་པར་བྱའོ། །རྡོ་རྗེའི་ལུས་ཡིན་པར་རིག་
པར་བྱའོ། །དེ་དེ་བཞིན་གཤེགས་པ་ཐམས་ཅད་ཀྱི་རིང་བསྲེལ་གྱི་སྙིང་པོ་ཅན་ཡིན་པར་རིག་པར་བྱའོ། །དེ་དེ་བཞིན་གཤེགས་པ་ཐམས་ཅད་ཀྱི་སྤྱན་ཡིན་པར་རིག་པར་

[64B] ༑དེ་རྡོ་རྗེ་ཆེན་པོའི་ལུས་སུ་རིག་པར་བྱའོ། །དེ་འབར་བ་འོད་འཕྲོ་བའི་ལུས་དང་ལྡན་པར་རིག་པར་བྱའོ། །དེ་མི་ཤིགས་པའི་གོ་ཆ་ཅན་དུ་རིག་པར་བྱའོ། །དེ་དགྲ་ཐམས་
ཅད་རབ་ཏུ་འཇོམས་པར་རིག་པར་བྱའོ། །དེ་སྒྲིབ་པ་དང་སྡིག་པ་ཐམས་ཅད་འཇོམས་པར་རིག་པར་བྱའོ། །དེ་སེམས་ཅན་དམྱལ་བའི་འགྲོ་བ་རྣམས་སྦྱོང་བར་རིག་པར་བྱའོ། །
དེ་ཅིའི་ཕྱིར་ཞེ་ན། སྔོན་ཡོངས་སུ་ཤེས་པ་ཡིན་ཏེ། བྲམ་ཟེ་ཆེན་པོ། ཕྱོགས་གཞན་ཞིག་ན་དགེ་སློང་མ་དད་པ། དེ་བཞིན་གཤེགས་པའི་རིགས་ལ་བསླབ་པ་འདྲལ་བ། མ་
བྱིན་པར་ལེན་པ། བཟའ་བ་འདུ་བའི་སྒོ་འཕྲོག་པ། དགེ་འདུན་གྱི་དང། ཕྱོགས་བཞི་དང། ཚོགས་རྫས་སུ་གྱུར་པ་དེ་ཐམས་ཅད་གང་ཟག་གིར་བྱིན་གྱིས་བརླབས་ཏེ་ཟ་བ་ཞིག་
དུས་གཞན་ཞིག་ན་ནད་ཚབས་ཆེན་པོས་བཏབ་པ་དང། སྡུག་བསྔལ་ཆེན་པོའི་ཚོར་བ་མྱོང་ངོ། །ཉོན་མོངས་ཏེ་སྐྱབས་མེད་དཔུང་གཉེན་མེད་ནས་ཀུ་ཅོའི་སྒྲ་ཆེན་པོ་འབྱིན་
ཏོ༑ ༑བྲམ་ཟེ་ཆེན་པོ། དེ་ནས་ཕྱོགས་དེ་ན་དགེ་བསྙེན་ཞིག་གནས་པ་དེས་སྒྲ་དེ་ཐོས་སོ། །ཐོས་ནས་ཀྱང་དགེ་སློང་དེ་ག་ལ་བ་དེར་སོང་སྟེ་ཕྱིན་ནས་རིག་པའི་རྒྱལ་མོ་སོ་སོར་
འབྲང་བ་ཆེན་མོ་འདི་བྲིས་ཏེ་དགེ་སློང་དེའི་མགུལ་དུ་བཏགས་སོ་།རིག་པའི་རྒྱལ་མོ་སོ་སོར་འབྲང་བ་ཆེན་མོ་དགེ་སློང་དེའི་མགུལ་དུ་བཏགས་མ་ཐག་ཏུ་ཚོར་བ་ཐམས་

[65A]༄༅། །ཅད་ནི༑ རབ་ཏུ་ཞི། ནད་ཐམས་ཅད་ལས་ནི། ཡོངས་སུ་ཐར་ཏེ་སོས་པར་གྱུར་ནས་དེའི་མཚན་མོ་ཟད་པ་དང། དྲན་པ་ཤིན་ཏུ་ཉེ་བར་བཞག་སྟེ་
འཆི་བའི་དུས་བྱས་སོ། །ལུས་དེ་བོར་བ་དང་སེམས་ཅན་དམྱལ་བ་ཆེན་པོ་མནར་མེད་པར་སྐྱེས་སོ། །དེའི་རོ་དེ་ཡང་དགེ་སློང་དག་གིས་སྒང་བུ་ཞིག་ལ་བཞག་
གོ་རིག་པ་ཆེན་མོ་སོ་སོར་འབྲང་བ་ཆེན་མོ་དེ་ཡང་དེའི་མགུལ་དུ་བཏགས་པ་བཞིན་དུ་གནས་སོ། །དགེ་སློང་དེ་མནར་མེད་པར་དེར་སྐྱེས་མ་ཐག་ཏུ་སེམས་ཅན་
དམྱལ་བའི་སེམས་ཅན་དེ་དག་གི་སྡུག་བསྔལ་གྱི་ཚོར་བ་ཐམས་ཅད་རབ་ཏུ་ཞི་ནས་སེམས་ཅན་དམྱལ་བའི་སེམས་ཅན་དེ་དག་ཐམས་ཅད་བདེ་བ་ཐམས་ཅད་ཀྱིས་
ཚིམ་པར་གྱུར་ཏོ། །མཚམས་མེད་པའི་མེའི་ཕུང་པོ་གང་ཡིན་པ་དེ་དག་ཐམས་ཅད་ཀྱང་ཡོངས་སུ་ཞི་བར་གྱུར་ཏོ། །དེ་ནས་གཤིན་རྗེའི་མི་དེ་དག་ཐམས་ཅད་ངོ་
མཚར་སྐྱེས་ནས་ཆོས་ཀྱི་རྒྱལ་པོ་གཤིན་རྗེ་ལ་ངེས་པའི་ཚིག་འདི་དག་རྒྱས་པར་བརྗོད་དོ། །སེམས་ཅན་ལས་ལས་སྐྱེས་པ་ཡི། །སྡུག་བསྔལ་མི་བཟད་རབ་ཏུ་ཞི། །
ཤིན་ཏུ་ངོ་མཚར་འདི་ནི་ལྷ། །སེམས་དམྱལ་ཉམ་ང་རྣམས་ན་འདའ་།སེམས་ཅན་ལུས་ལ་རྟག་གནས་པའི། །མེ་མ་མུར་དེ་རབ་ཏུ་ཞི། །སོག་ལེ་རྣམས་ཀྱིས་གཤེག་

[65B] །སྤུ་གྲིའི་སོས་ཀྱང་གཅོད་མི་བགྱིད། །ལྕགས་སྡོང་ཤལ་མ་རི་ཡང་ཆག་ལྕགས་ཟངས་ཐམས་ཅད་རབ་ཏུ་ཞི། །རལ་གྲི་ལོ་མ་ཅན་ནགས་ན། །ལས་སྐྱེས་ལོ་
མ་གནོད་མི་འགྱུར། །ཆོས་ཀྱི་རྒྱལ་པོ་གཤིན་རྗེ་ཁྱོད། །མི་རྣམས་ལ་ནི་ཆོས་ཀྱིས་སྟོན། །རྒྱུ་འདི་མི་ཆུང་བདག་ཅག་ལ། །ཁྱོད་ཀྱིས་བརྗོད་པར་མཛད་པའི་རིགས། །དེ་ནས་
ཆོས་ཀྱི་བདག་ཉིད་ཅན། །ཆོས་ངེས་ཆོས་ཀྱི་རྒྱལ་པོ་དེས། །སྙིང་རྗེའི་བསམ་པ་ཉམས་རྣམས་ཀྱི། །འདི་འདྲའི་ཚིག་དེ་ཐོས་གྱུར་ནས་།མྱུར་དུ་འདི་ནི་ཅི་ཡིན་སྨྲས། །འདི་ནི་ཅི་
འདྲ་ཡང་སྨྲོས་ཤིག་དེ་ནས་མི་བཟད་གཤིན་རྗེའི་མི། །གནོད་པའི་རྒྱུན་ཅན་དེ་དག་གིས། །ཆོས་ཀྱི་རྒྱལ་པོ་གཤིན་རྗེ་ལ། །འདི་སྐད་ཀྱི་ནི་ཚིག་སྨྲས་སོ། །མནར་མེད་རབ་
ཏུ་ཉམ་ང་བར། །སེམས་ཅན་ཆེན་པོ་འདི་སྐྱེས་ལྷ། །གང་གི་མིང་ནི་མནར་མེད་པ། །དེས་ན་དེ་ནི་ཉམ་ངར་བརྗོད། །གང་གིས་སེམས་ཅན་བདེ་བགྱིས་པ། །རྣམ་པ་སྣ་ཚོགས་
ལས་ལ་གཟིགས། །འདི་ནི་ཀུན་ཏུ་བདེ་གྱུར་ནས། །སླར་ཡང་ལྷ་ཡི་གནས་སུ་མཆི། །ཆོས་ཀྱི་རྒྱལ་པོ་གཤིན་རྗེས་ཀྱང། །མཐོང་ནས་ངོ་མཚར་སྨྲས་པ་ནི། །འདི་ནི་རྫུ་འཕྲུལ་
ཆེ་བ་སྟེ༑ ༑འདི་ནི་ཚེ་རབས་ལྔ་ལུས་ཚེ། །ཇི་ལྟར་སྐུ་གདུང་བརྒྱ་མང་པོས། །སྟོན་པའི་མཆོད་རྟེན་མཛེས་པ་ལྟར། །སོ་སོར་འབྲང་བ་མགུལ་བཏགས་པས། །དེ་ཡི་ལུས་ནི་དེ་

[66A]༄༅། །བཞིན་མཛེས། །དེ་ནས་སེམས་ཅན་དམྱལ་བའི་སྲུང་མ་དེ་དག་གིས་ཆོས་ཀྱི་རྒྱལ་པོ་གཤིན་རྗེ་ལ་འདི་སྐད་ཅེས་སྨྲས་སོ། །ལྷ་ཇི་ལྟར་ན་འདི་སོ་སོར་
འབྲང་བ་ཞེས་བགྱི། ཆོས་ཀྱི་རྒྱལ་པོས་སྨྲས་པ། གང་གིས་ཚིག་རྣམས་སོ་སོར་དྲན། །དེ་ནི་ངན་འགྲོར་འགྲོ་མི་འགྱུར། །སོ་སོར་འབྲང་བ་སྒོམ་པ་ཡི། །ཤེས་རབ་ཅན་
དེ་བདེ་འགྲོར་འགྲོ་སེམས་ཅན་དམྱལ་བའི་སྲུང་མ་ཁྱོད། །རབ་ཏུ་རྒྱས་དང་ལྡན་པར་དོང། །དེར་ནི་སྒང་བུ་མཐོན་པོ་ལ། །ལྷ་རྣམས་ཀྱིས་ནི་བསྐོར་བ་ལྟོས། །དེ་
མཐོང་སེམས་ཅན་ཐམས་ཅད་ལ། །བྱམས་པའི་སེམས་སུ་འགྱུར་བར་གྱིས་།དེ་ནས་གཤིན་རྗེའི་མི་དེ་དག་དེ་ཉིད་ཀྱི་ནུབ་མོ་རྒྱས་པ་དང་ལྡན་པར་དོང་ངོ། །དེ་ཚེ་
དེར་ནི་དེ་དག་གིས། །རྒྱལ་པོའི་ཕོ་བྲང་ཉེ་བ་ན། །སྒང་བུ་དེ་ཡི་ཁོར་ཡུག་ན། །འབར་བ་གཅིག་གིས་གང་བར་མཐོང། །མི་རོ་ཞིག་གི་མགུལ་བ་ན། །སོ་སོར་འབྲང་
བ་བཏགས་པའང་མཐོང། །ལྷ་དང་ཀླུ་དང་དྲི་ཟ་དང། །གནོད་སྦྱིན་སྲིན་པོ་མི་འམ་ཅིས། །ཀུན་ནས་འཁོར་བར་བསྐོར་ནས་ནི། །བླ་ན་མེད་པའི་མཆོད་པ་བྱེད། །དེ་ལ་
གནོད་སྦྱིན་དེ་དག་གིས། །སོ་སོར་འབྲང་བའི་སྒང་ཞེས་བཏགས། །དེ་ནས་གནོད་སྦྱིན་དེ་དག་གིས་ཆོས་ཀྱི་རྒྱལ་པོ་གཤིན་རྗེའི་ངེས་པ་དེ་རྟོགས་ཏེ་སླར་ལོག་

[66B] ཁྱོད་ཀྱིས་བཀའ་སྩལ་པ་བཞིན་ནོ། །ཞེས་རྒྱས་པར་བརྗོད་དོ། །དེ་སྐད་ཅེས་སྨྲས་མ་ཐག་ཏུ་ཆིག་དེ་སྨྲས་པའི་ཐ་མ་ལ་སེམས་ཅན་ཆེན་པོ་དེ་སེམས་ཅན་དམྱལ་བའི་
ལུས་དེ་བོར་ནས་སུམ་ཅུ་རྩ་གསུམ་པའི་ལྷ་རྣམས་ཀྱི་ནང་དུ་སྐྱེས་སོ། །རྒྱུ་དེས་ན་སྔོན་སོ་སོར་འབྲང་བའི་ལྷའི་བུ་ཞེས་བྱའོ་།བྲམ་ཟེ་ཆེན་པོ། དེས་ན་སྔོན་ཆད་ཡོངས་
སུ་ཤེས་སོ། །དེའི་ཕྱིར་སོ་སོར་འབྲང་བ་ཆེན་མོ་འདི་གདོན་མི་ཟ་བར་གཟུང་བར་བྱའོ། །ཡི་གེར་བྲི་བར་བྱ། བཀླག་པར་བྱའོ། །ཆོ་ག་བཞིན་དུ་རྟག་ཏུ་ལུས་ལ་བཏགས་
ནས་བཅད་བར་བྱ་སྟེ། དེ་རྟག་ཏུ་སྡུག་བསྔལ་ཞིང་ཉམ་ཐག་པ་ཐམས་ཅད་ལས་ཡོངས་སུ་ཐར་པར་འགྱུར། ངན་འགྲོའི་འཇིགས་སྐྲག་པ་ཐམས་ཅད་ལས་རྒལ་བར་
འགྱུར་རོ། །གློག་གིས་འགྱེལ་བར་བྱེད་མི་ནུས་སོ། །གློག་གིས་ཇི་ལྟར་མི་ནུས་ཤེ་ན། བྲམ་ཟེ་ཆེན་པོ། སྔོན་ཡོངས་སུ་ཤེས་ཏེ། གྲོང་ཁྱེར་ཆེན་པོའི་མཆོག་ཤིང་ཀུན་
རྫི་བ་ན་ཚོང་དཔོན་ཆེན་པོ་དྲི་མེད་དུང་ཞེས་བྱ་བ། ནོར་མང་བ། གསེར་ཤིན་ཏུ་འབྱོར་བ། མཛོད་དང་བང་བ་ཀུན་ཏུ་གང་ཞིང་ཕུན་སུམ་ཚོགས་པ་ཞིག་གནས་ཏེ། དེད་
དཔོན་ཞེས་བྱ་བར་གྲགས་སོ། །དེ་ནས་དེད་དཔོན་ཆེན་པོ་དེས་གྲུ་བོ་ཆེ་དེ་རྙེད་ནས་རྒྱ་མཚོ་ཆེན་པོར་ཞུགས་པ་དང། ཉ་མིད་རྣམས་ཀྱིས་དེའི་གྲུ་དེ་བཟུང་ནས་རྣམ་པར་

[67A]༄༅། །གཞིག་པར་འདོད་པའི་ཀླུ་རྣམས་ཀྱང་འཁྲུགས་ཏེ་འབྲུག་སྒྲ་ཆེན་པོ་སྒྲོག་གོ་གློག་དང་སྐར་མདའ་ཡང་གཏོང་ངོ། །རྡོ་རྗེའི་ལྕེ་འབེབས་པར་ཡང་
བཤམས་སོ། །དེ་ནས་ཚོང་པ་དེ་དག་སྡུག་བསྔལ་ཆེན་པོས་སེམས་ནོན་ཏོ། །ཀླུ་འཁྲུགས་པ་ཆེན་པོ་དེ་དང། གློག་དང། སྐར་མདའ་དང་རྡོ་རྗེའི་ལྕེ་འབེབས་པ་དང་
ཉ་མིད་དེ་དག་གིས་ཀྱང་གྲུ་བོ་ཆེ་བཟུང་བར་མཐོང་ནས་ཀུ་ཅོའི་སྒྲ་ཆེན་པོ་བཏོན་ཏོ། །དེ་དག་ལྷ་ཁྱད་པར་ཅན་རྣམས་ལ་གསོལ་བ་བཏབ་ཀྱང་འགའ་ཙམ་ཡང་དེ་དག་གི་
དཔུང་གཉེན་དུ་མ་གྱུར་ཏོ། །དེ་ནས་དེ་དག་ཚོང་དཔོན་སེམས་རབ་ཏུ་བརྟན་པའི་གན་དུ་སོང་ནས་དེ་དག་གིས་སྙིང་རྗེ་རྗེ་སྐད་དུ་ཚིག་འདི་སྐད་སྨྲས་སོ། །སེམས་ཅན་
ཆེན་པོ་ཁྱོད་ཀྱིས་བདག་ཅག་བསྐྱབ་ཅིང་འཇིགས་པ་ཆེན་པོ་ལས་ཐར་པར་མཛད་དུ་གསོལ། དེ་ནས་དེད་དཔོན་ཆེན་པོ་སེམས་བརྟན་པ་བློ་གྲོས་ཆེན་པོ་དེས་ཚོང་པ་
འཁྲུགས་པར་གྱུར་པ་རྣམས་ལ་ཚིག་འདི་སྐད་སྨྲས་སོ། །མ་འཇིགས་མ་འཇིགས་ཚོང་བ་རྣམས། །ཁྱེད་ཅག་བརྟན་པར་དེངས་ཤིག་དང་།ཁྱེད་རྣམས་སྡུག་བསྔལ་
ཆེན་པོ་ཡི། །རྒྱ་མཚོ་ཆེ་ལས་ངས་བསྒྲལ་ལོ། །དེ་ནས་ཡིད་ནི་བརྟན་གྱུར་ནས། །ཚོང་པ་རྣམས་ཀྱིས་ཚིག་འདི་སྨྲས། །སེམས་ཅན་ཆེན་པོ་འདི་ཅི་ལགས། །བགེགས་

[67B]བློ་གྲོས་ཆེན་པོ་ཁྱོད་ཀྱི་མཐུས། །བདག་ཅག་ཇི་སྲིད་འཚོ་བའི་ཚེ། །ཡེ་ཤེས་ཆེ་བའི་བདག་ཉིད་གསུངས། །སླད་ན་ཁྱོད་ཀྱིས་ཅི་ཞིག་བགྱི། །དེ་
ནས་མགྲོན་མང་བདག་པོ་ཡིས། །དེ་དག་ལ་ནི་ཚིག་འདི་བརྗོད། །དེ་ལ་སོ་སོར་འབྲང་བ་ཡི། །རིག་པ་ཆེན་མོར་གྲགས་པ་ཡོད། །གནོད་བྱེད་ཐམས་ཅད་སེལ་བར་བྱེད། །སྟོབས་
ཆེན་ཕ་རོལ་གནོན་བྱེད་པ། །དེས་ནི་རབ་ཏུ་སྡུག་བསྔལ་བའི་།འཇིགས་པ་ཆེ་ལས་ངས་བསྒྲལ་ལོ། །དེ་ནས་དེད་དཔོན་ཆེན་པོས་དེའི་ཚེ་རིག་པའི་རྒྱལ་མོ་འདི་བྲིས་ནས་རྒྱལ་
མཚན་གྱི་རྩེ་མོ་ལ་བཏགས་པ་དང། རིག་པའི་རྒྱལ་མོ་ཆེན་མོ་སོ་སོར་འབྲང་བ་ཆེན་མོ་རྒྱལ་མཚན་གྱི་རྩེ་མོ་ལ་བཏགས་མ་ཐག་ཏུ་ཉ་མིད་དེ་དག་ཐམས་ཅད་ཀྱིས་གྲུ་བོ་ཆེ་དེ་
མེ་ལྕེ་གཅིག་ཏུ་གྱུར་པ་མཐོང་ངོ། །དེ་ནས་ཀླུ་དེ་དག་བྱམས་པའི་ཡིད་ཀྱིས་དེ་དག་གི་དྲུང་དུ་ལྷགས་ནས་མཆོད་པ་བྱ་བར་བཤམས་སོ་།ཉ་མིད་དེ་དག་ཀྱང་རིག་པའི་རྒྱལ་
པོ་སོ་སོར་འབྲང་བ་ཆེན་མོ་འདི་ཉིད་ཀྱི་མཐུས་ཚིག་ནས་བྱེར་ཏེ་ཞི་བར་གྱུར་ཏོ། །མགྲོན་པོ་ཕལ་པོ་ཆེ་དེ་དག་ཀྱང་ཀླུ་ཆེན་པོ་དེ་དག་གིས་རིན་པོ་ཆེའི་གླིང་ཆེན་པོར་ཕྱིན་པར་
བྱས་སོ༑ ༑དེ་ལྟར་ན་ཡེ་ཤེས་དང་ལྡན་པ་རིག་པ་ཆེན་མོ་སོ་སོར་འབྲང་བ་ཆེན་མོ་ནི། དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་བརླབས་པ་སྟེ། བྲམ་ཟེ་ཆེན་པོ་

[68A]༄༅། །རྒྱུ་དེས་ན་འདི་རིག་པ་ཆེན་མོ་ཞེས་གྲགས་སོ། །འདི་ནི་ངེས་པར་རྒྱལ་མཚན་གྱི་རྩེ་མོ་ལ་བཏགས་ཏེ་བཅད་བར་བྱའོ་།རླུང་དང། གྲང་བ་དང་
དུས་མ་ཡིན་པའི་སྤྲིན་དང། གློག་དང། ལྕེ་འབབ་པ་ཐམས་ཅད་རབ་ཏུ་ཞི་བར་བྱེད་དེ། ལྷ་དང། མི་དང། ལྷ་མ་ཡིན་གྱི་འཐབ་པ་དང། རྩོད་པ་ལས་ཡོངས་སུ་
ཐར་པར་བྱེད་དོ། །སྦྲང་བུ་མཆུ་རིང་དང། ཤ་སྦྲང་དང། བྱི་བ་དང། སྲོག་ཆགས་ཀྱི་རིགས་གཟུགས་རྣམ་པ་སྣ་ཚོགས་ལོ་ཏོག་མ་རུང་བར་བྱེད་པ་ཐམས་ཅད་
མཐུ་མེད་ཅིང་རབ་ཏུ་ཞི་བར་འགྱུར་རོ། །རི་དྭགས་དང། བྱ་དང་གཅན་གཟན་གནོད་པར་སེམས་པ་ཐམས་ཅད་རྣམ་པར་འཇིགས་པར་འགྱུར་རོ་།མེ་ཏོག་དང་
འབྲས་བུ་དང། ལོ་མ་དང། ནགས་ཚལ་དང། སྨན་དང། ལོ་ཏོག་ལ་སོགས་པ་ཐམས་ཅད་འཕེལ་བར་འགྱུར་ཏེ། རབ་ཏུ་བྲོ་ཞིང་ཞིམ་པ་དང། འཇམ་པར་འགྱུར་
རོ༑ ༑ལེགས་པར་ཡོངས་སུ་སྨིན་པར་འགྱུར་རོ། །ཧ་ཅང་ཆར་ཆེ་བ་དང། ཆར་དཀོན་པའི་ཉེས་པ་རྣམས་ཡོངས་སུ་མི་འབྱུང་ངོ། །ཆར་དུས་སུ་འབབ་ཅིང། དུས་
མ་ཡིན་པར་མི་འབབ་པར་འགྱུར་རོ། །ཡུལ་དེའི་ཀླུ་ཆེན་པོ་གང་ཡིན་པ་དེ་དག་ཀྱང་དུས་དུས་སུ་ཆར་གྱི་རྒྱུན་ལེགས་པར་འབེབས་སོ། །ཡུལ་གང་ན་རིག་པའི་

[68B]ཡུལ་དེར་སེམས་ཅན་དེ་དག་གིས་ཤེས་པར་བྱ་སྟེ། སྤོས་སྣ་ཚོགས་དང། བདུག་པ་སྣ་ཚོགས་དང། མེ་ཏོག་སྣ་
ཚོགས་ཀྱིས་མཆོད་ཅིང་བསྟི་སྟང་བྱས་ལ། ཚོན་སྣ་ཚོགས་ཀྱིས་དཀྲིས་ཏེ་རྒྱལ་མཚན་གྱི་རྩེ་མོ་ལ་བཏགས་ནས་གླུ་དབྱངས་དང་རོལ་མོ་སིལ་སྙན་བྱས་ཏེ། བསྐོར་བ་
བྱས་ནས་ལྷ་རྣམས་དང། བརྒྱ་བྱིན་དང། ཚངས་པ་ལ་སོགས་པའི་སེམས་ཅན་ཆེན་པོ་དེ་དག་གིས་བསམ་པ་ཇི་ལྟ་བ་བཞིན་དུ་རེ་བ་ཡོངས་སུ་རྫོགས་པར་བྱེད་པར་
འགྱུར་རོ། །ཆོ་ག་ཇི་ལྟ་བ་བཞིན་དུ་དེ་ལྟ་དེ་ལྟ་བུར་འགྲུབ་སྟེ་བུ་ཕོ་འདོད་ནའང་ཁྱེའུ་འགྲུབ། །མངལ་ན་འཛིན་པ་དམ་པར་འགྱུར། །མངལ་ན་བདེ་བར་སྐྱེ་བ་དང། །
མངལ་ནས་བདེ་བར་བཙའ་བར་འགྱུར། །མངལ་ན་དུས་བཞིན་སྐྱེ་བ་དང། །དུས་བཞིན་རབ་ཏུ་བཙའ་བར་འགྱུར། །ཅིས་མངོན་ཞེ་ན། བྲམ་ཟེ་ཆེན་པོ། སྔ་མ་བཞིན་དུ་དེ་
ཉོན་ཅིག་ཡུལ་མ་ག་དྷ་འདི་ཉིད་ན་རྒྱལ་པོ་ལག་བརྐྱང་ཞེས་བྱ་བ་དེ་བུ་མེད་པར་གྱུར་ཏོ། །ཅིའི་ཕྱིར་ལག་བརྐྱང་ཞེས་བྱ་ཞེས་ན། རྒྱལ་པོ་དེ་བཙས་མ་ཐག་ཏུ་ལག་པ་
བརྐྱངས་ནས་མའི་ནུ་ཞོ་ལ་བཟུང་སྟེ། ནུ་ཞོ་ངོམས་ངོམས་སུ་འཐུངས་སོ། །ནུ་མ་དེ་གཉིས་ལ་རེག་མ་ཐག་ཏུ་གསེར་གྱི་ཁ་དོག་ཏུ་གྱུར་ཏེ། དུས་ཀུན་ཏུ་ནུ་ཞོ་འཕེལ་བར་གྱུར་

[69A]༄༅། །ཏོ༑ ༑རྒྱུ་དེས་ན་རྒྱལ་པོ་ལག་བརྐྱང་ཞེས་བྱ་བར་བཏགས་པར་གྱུར་ཏོ། །གཞན་ཡང་གང་གི་ཚེ་རྒྱལ་པོའི་གན་དུ་སྐྱེ་བོ་སློང་མོ་བ་འོངས་པ་དེའི་ཚེ། རྒྱལ་
པོ་དེ་ལག་བ་གཡས་པ་བར་སྣང་ལ་བརྐྱང་བ་དང། རྒྱལ་པོ་བྱང་ཆུབ་སེམས་དཔའ་དེ་རྒྱུ་དེས་སངས་རྒྱས་ལ་མངོན་པར་དད་པའི་ལྷ་རྣམས་ཀྱིས་ལྷའི་རིན་པོ་ཆེ་ཁྱད་
པར་དུ་འཕགས་པ་གསེར་དང། ནོར་བུ་རྣམས་ཀྱིས་ལག་པ་གང་བར་བྱེད་དོ། །རྒྱལ་པོ་དེས་ཀྱང་སྐྱེ་བོ་སློང་མོ་པ་ལྷགས་པ་རྣམས་ལ་རབ་ཏུ་བྱིན་ནོ། །བསམ་པ་
ཙམ་གྱིས་སློང་མོ་པ་ཐམས་ཅད་ལ་འདོད་པ་བཞིན་དུ་བདེ་བ་ཕུན་སུམ་ཚོགས་པ་ཐམས་ཅད་བྱིན་ཏོ། །བུ་ཕོ་འདོད་པའི་ཕྱིར་ལྷ་རྣམས་ལ་མཆོད་པ་དང། བསྟི་
སྟང་ཆེར་བྱས་ཀྱང་བུ་ཕོ་མ་རྙེད་ནས་དེ་སྔོན་གྱི་དེ་བཞིན་གཤེགས་པ་དག་གི་མཆོད་རྟེན་རྣམས་ཀྱི་མདུན་དུ་བསྟི་སྟང་བྱ་བར་བརྩམས་ཏེ། མཆོད་པ་དང། བསྟི་
སྟང་ཆེན་པོ་བྱས་སོ། །སྦྱིན་པ་ཆེན་པོ་བྱིན་ཏོ། །བསྙེན་གནས་ལ་ཡང་ཉེ་བར་གནས་སོ། །བསོད་ནམས་ཆེན་པོ་བྱས་སོ། །སྦྱིན་པ་ཆེན་པོ་དེ་དག་ཀྱང་མི་ཟད་པར་
བྱིན་ཏོ༑ ༑དེ་ཅིའི་ཕྱིར་ཞེ་ན། བྲམ་ཟེ་ཆེན་པོ། སྔོན་བྱུང་བ་ཡུལ་མ་ག་དྷ་འདི་ཉིད་ན་གྱད་ཡུལ་ཞེས་བྱ་བའི་གྲོང་ཁྱེར་ཀུ་ཤའི་ཚོང་དུས་ཆེན་པོའི་མཆོག་ན་བཅོམ་

[69B] ཚོང་དཔོན་ཆོས་ཀྱི་བློ་གྲོས་ཞེས་བྱ་བ་ཆོས་སེམས་པའི་སེམས་ཅན་ཆེན་པོ་ཞིག་གནས་པ་དེ་སེམས་ཅན་ཐམས་ཅད་
ལ་སྙིང་རྗེ་ཆེན་པོའི་སེམས་ཉེ་བར་བཞག་ནས་རིག་པ་ཆེན་མོ་སོ་སོར་འབྲང་མ་འདི་ཉིད་ལས་བརྩམས་ཏེ་ཆོས་སྟོན་ཏོ། །དེ་ནས་མི་དབུལ་པོ་ཞིག་གིས་ཆོས་དེ་ཐོས་ནས་
ཚོང་དཔོན་ཆེན་པོ་དེ་ལ་ཚིག་འདི་སྐད་ཅེས་བདག་ཇོ་བོའི་ཁབ་ཏུ་གླ་བགྱིའོ། །ཆོས་ཀྱང་ཉན་ནོ། །གང་གི་ཚེ་བདག་གིས་ཅུང་ཟད་རྙེད་པར་གྱུར་པ་དེའི་ཚེ་བདག་ཆོས་
ལ་མཆོད་པ་བགྱིད་དོ་ཞེས་སྨྲས་ནས་དེའི་ཁྱིམ་ན་ལས་བྱེད་ཅིང་ཆོས་ཀྱང་ཉན་ཏོ། །དུས་གཞན་ཞིག་ན་དེ་ལ་ཚོང་དཔོན་དེས་དི་ན་ར་གཅིག་བྱིན་པ་དང། དེས་སེམས་ཅན་
ཐམས་ཅད་ཡོངས་སུ་བསྐྱབ་པའི་ཕྱིར་བྱང་ཆུབ་ཀྱི་སེམས་བསྐྱེད་ནས་སེམས་ཅན་ཐམས་ཅད་དང་ཐུན་མོང་དུ་བྱས་ནས་རིན་པོ་ཆེ་སྙིམ་པས་སོ་སོར་འབྲང་མ་ཆེན་མོ་ལ་
ཕུལ་ནས་སྦྱིན་པའི་འབྲས་བུ་ཆེན་པོ་འདིས་བདག་དང་སེམས་ཅན་ཐམས་ཅད་ཀྱི་དབུལ་བ་ཀུན་ཏུ་གཅོད་པར་གྱུར་ཅིག་ཅེས་སྨོན་ལམ་དེ་སྐད་ཀྱང་བཏབ་བོ། །རྒྱུ་
དེས་ན་སྦྱིན་པ་དེ་ཡོངས་སུ་མི་ཟད་པར་གྱུར་ཏོ། །དེ་ལྟར་བསོད་ནམས་མངོན་པར་འདུ་བྱ་བ་རྣམ་པ་མང་པོ་རྣམ་པ་དུ་མ་བྱས་ཏེ་ལྷ་རྣམས་ཀྱང་མཆོད་པ་ནས་སངས་

[70A]༄༅། །རྒྱས་བཅོམ་ལྡན་འདས་ཀྱི་བར་དུ་མཆོད་པ་དང། དེའི་ཚེ་གནས་གཙང་མའི་རིས་ཀྱི་ལྷ་རྣམས་ཀྱིས་རྨི་ལྟས་སུ་བསྟན་ཏེ་འདི་སྐད་དུ་ཀྱེ་རྒྱལ་པོ་ཆེན་པོ། སོ་སོར་
འབྲང་མ་ཆེན་མོ་ཞེས་བྱ་བ་ཀུན་ནས་མེ་ལྕེའི་ཕྲེང་བ་རྣམ་པར་དག་པས་རྒྱས་པ་ཡིད་བཞིན་གྱི་ནོར་བུའི་ཕྱག་རྒྱ་དང། སྙིང་པོ་གཞན་གྱིས་མི་ཐུབ་པའི་གཟུངས་ཆེན་མོ་
རིག་པའི་རྒྱལ་མོ་ཆོ་ག་ལས་ཇི་སྐད་འབྱུང་བ་བཞིན་དུ་བྲིས་ལ་བཙུན་མོ་དམ་པ་སྨྱུང་བ་བྱས་ལ་ཆོ་ག་བཞིན་དུ་ལུས་ལ་བཏགས་ན་ཁྱོད་བུ་ཕོ་ཡོད་པར་འགྱུར་རོ་ཞེས་
བསྒོའོ༑ ༑དེ་ནས་རྒྱལ་པོ་སད་དེ་མཚན་མོ་ཟད་ནས་རྩིས་དང། ཡི་གེའི་འབྲུ་དང། རྒྱུ་སྐར་དང། གཟའ་རྣམ་པར་འབྱེད་པའི་བྲམ་ཟེ་རྣམས་བསགས་ནས་ཆོ་ག་
ལས་འབྱུང་བ་བཞིན་དུ་རྒྱུ་སྐར་གྱི་རྒྱལ་པོ་རྒྱལ་གྱི་ཉིན་པར་བཙུན་མོ་དམ་པ་ལུས་ཤིན་ཏུ་ལེགས་པར་བཀྲུས་ཏེ་སྨྱུང་བ་བྱས་ནས་རིག་པའི་རྒྱལ་མོ་ཆེན་མོ་འདི་ཡང་
ཆོ་ག་བཞིན་དུ་བྲིས་ཏེ་བཙུན་མོ་དམ་པའི་མགུལ་དུ་བཏགས་སོ་།སངས་རྒྱས་ཀྱི་མཆོད་རྟེན་རྣམས་ལ་མཆོད་པ་ཆེན་པོ་བྱས་སོ་།རིན་པོ་ཆེ་ཁྱད་པར་ཅན་དུ་མ་
ཡང་སེམས་ཅན་རྣམས་ལ་སྦྱིན་པ་བྱིན་ནོ། །དེ་ནས་ཟླ་བ་དགུ་ལོན་པ་དང། བུ་ཕོ་གཟུགས་བཟང་བ། མཛེས་པ། བལྟ་ན་སྡུག་པ། ཁ་དོག་བཟང་པེ། རྒྱས་པ་

[70B] །བྲམ་ཟེ་ཆེན་པོ། དེ་ལྟར་ཤེས་ནས་རིག་པའི་རྒྱལ་མོ་ཆེན་མོ་དེ་བཞིན་གཤེགས་པ་ཐམས་ཅད་ཀྱིས་མཆོད་པ། འདོད་པ་ཐམས་ཅད་
དུ་འགྲོ་བ་གཞན་གྱིས་མི་ཐུབ་པ་སོ་སོར་འབྲང་མ་ཆེན་མོ་དཀོན་མཆོག་ཅེས་གྲགས་སོ། །འདི་ནི། རྟག་ཏུ་བརྒྱ་བྱིན་གྱི་གཙུག་གི་ནོར་བུ་ཡིན་ནོ། །གང་གི་ཚེ་ལྷའི་དབང་
པོ་བརྒྱ་བྱིན་ལྷ་མ་ཡིན་རྣམས་དང། གཡུལ་ཆེན་པོ་འགྱེད་པར་འདོད་པ་དེའི་ཚེ་འདི་ཉིད་ཀྱིས་གོ་ཆ་བྱས་ནས་སྤྱི་གཙུག་ཏུ་བཏགས་ཏེ་ལྷ་མ་ཡིན་ཐམས་ཅད་ཕམ་པར་
བྱས༑ ཕ་རོལ་ཕམ་པར་བྱས་ནས་དགེ་བ་དང་བདེ་བས་བདེ་བར་ལྷའི་གྲོང་ཁྱེར་དུ་འཇུག་སྟེ། ལྷ་མ་ཡིན་ཐམས་ཅད་ཀྱིས་མི་ཚུགས་པ་ཡིན་ནོ། །བྲམ་ཟེ་ཆེན་པོ། དེ་ལྟར་
ན་སེམས་དང་པོ་བསྐྱེད་པ་ནས་བཟུང་སྟེ་རིག་པའི་རྒྱལ་མོ་སོ་སོར་འབྲང་མ་ཆེན་མོ་འདི་འཆང་པའི་བྱང་ཆུབ་སེམས་དཔའ་ལ་བདུད་ཐམས་ཅད་ཀྱིས་མི་ཚུགས་སོ། །འདི་
གང་གིས་ལུས་ལ་བཏགས་སམ། མགུལ་དུ་བཏགས་པ་དེ་དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་བརླབས་པར་འགྱུར་རོ། །དེ་ལ་བྱང་ཆུབ་སེམས་དཔའ་ཐམས་
ཅད་ཡང་དག་པར་སྲུང་བར་འགྱུར་རོ། །ལྷ་དང། མི་དང། རྒྱལ་པོ་དང། རྒྱལ་པོའི་བློན་པོ་དང། བྲམ་ཟེ་དང། ཁྱིམ་བདག་ཐམས་ཅད་ཀྱིས་ཀྱང་རྟག་པར་རྒྱུན་དུ་ཕྱག་

[71A]༄༅། །བྱ་ཞིང་མཆོད་པ་དང། རིམ་གྲོ་བྱེད་པར་འགྱུར་རོ། །ལྷ་དང། ལྷ་མ་ཡིན་དང། ནམ་མཁའ་ལྡིང་དང། མི་འམ་ཅི་དང། ལྟོ་འཕྱེ་ཆེན་པོས་རྗེད་ཅིང་མཆོད་པར་འགྱུར་
རོ༑ ༑བཅོམ་ལྡན་འདས་བདུད་ཀྱི་དཔུང་རབ་ཏུ་འཇོམས་པས་ཀྱང་དེ་ལ་སེམས་ཅན་ཆེན་པོ་ཞེས་གསུངས་སོ། །ནད་ཐམས་ཅད་དང་བྲལ་བར་འགྱུར་རོ། །དེ་ལ་ཡམས་
ཀྱི་ནད་དང། གནོད་པ་ཐམས་ཅད་དང། ནད་འགོ་བ་ཐམས་ཅད་རབ་ཏུ་ཞི་བར་འགྱུར་རོ། །སེམས་ཅན་ཆེན་པོ་དེ་མྱ་ངན་ཐམས་ཅད་དང་བྲལ་བར་འགྱུར་རོ། །དེ་ལ་
ལྷ་ཐམས་ཅད་ཀྱང་རྟག་པར་རྒྱུན་ཏུ་སྲུང་བ་དང། སྐྱོབ་པ་དང། སྤེད་པར་བྱེད་པར་འགྱུར་རོ། །དེས་གཞན་གྱིས་མི་ཐུབ་པའི་གསང་སྔགས་ཆེན་པོའི་སྙིང་པོ་འདི་
དག་བྲིས་ཏེ་རྟག་པར་རྒྱུན་དུ་ལུས་ལ་གདགས་ཤིང་བཅང་བར་བྱ་རྟག་པར་རྒྱུན་དུ་ཡིད་ལ་བྱའོ། །ཁ་ཏོན་དུ་བྱའོ། །བསམ་པ་ཐག་པ་ནས་བསྒོམ་པར་བྱའོ། །སྡུག་
བསྔལ་བ་དང། རྨི་ལམ་ངན་པ་དང། ལྟས་ངན་པ་དང། བཀྲ་མི་ཤིས་པའི་དངོས་པོ་ཐམས་ཅད་རྣམ་པར་འཇོམས་པར་འགྱུར་རོ། །བདེ་བ་ཕུན་སུམ་ཚོགས་པ་ཐམས་
ཅད་འབྱུང་བར་འགྱུར་རོ། །འདི་ནི། གསང་སྔགས་གྱི་གཞི་ལས་ཐམས་ཅད་བྱེད་པ་དགེ་བ་རྣམས་གྲུབ་པའོ། །ཏདྱ་ཐཱ། ཨོཾ་ཨ་མྲྀ་ཏེ་ཨ་མྲྀ་ཏ་བ་རེ། བ་ར་བ་རེ་

[71B] ཨོཾ་ཨ་མྲྀ་ཏ་བི་ལོ་ཀི་ནི་གརྦྷ་ས་མ་རཀྵ་ཎི། ཨཱ་ཀརྵ་ཎི་ཧཱུཾ་ཧཱུཾ་ཕཊ་ཕཊ་སཱཧཱ། གཞན་གྱིས་མི་ཐུབ་པའི་སྙིང་པོའོ། །ཨོཾ་བི་མ་ལེ་བི་བུ་ལེ་
ཛ་ཡ་བ་རེ། ཛ་ཡ་བཱ་ཧི་ནི། ཨ་མྲྀ་ཏེ། བི་ར་ཛེ་ཧཱུཾ་ཧཱུཾ་ཕཊ་སཱཧཱ། ཨོཾ་བྷ་ར་བྷ་ར་སཾ་དྷ་ར་སཾ་བྷ་ར། ཨིནྡྲི་ཡ་བ་ལ་བི་ཤོ་དྷ་ནི། རུ་རུ་ཙ་ལེ་ཧཱུཾ་ཧཱུཾ་ཕཊ་ཕཊ་སཱཧཱ་ཉེ་བའི་སྙིང་
པོའི་རིག་པའོ། །ཨོཾ་མ་ཎི་དྷ་རི། བཛྲི་ཎི་མ་ཧཱ་པྲ་ཏི་ས་རེ་ཧཱུཾ་ཧཱུཾ་ཕཊ་ཕཊ་སཱཧཱ། རབ་ཏུ་གསང་བའི་སྙིང་པོའོ་།སངས་རྒྱས་དང་བྱང་ཆུབ་སེམས་དཔའ་མ་ལུས་པ་ཐམས་
ཅད་ཐབས་ཅིག་ཏུ་འདུས་ནས་སྒྲ་དབྱངས་གཅིག་ཏུ་གཟུངས་ཀྱི་གསང་སྔགས་ཀྱི་གཞི་འདི་དག་གསུངས་སོ། །གསང་སྔགས་འདི་དག་ནི། རིག་པའི་རྒྱལ་མོ་ཆེན་མོ་སོ་
སོར་འབྲང་མ་ཆེན་མོའི་སྙིང་པོ་དང་གོ་ཆའོ། །དེ་བཞིན་གཤེགས་པ་ཐམས་ཅད་ཀྱིས་ཕྱག་རྒྱས་བཏབ་པའོ། །འདི་ཐོས་པར་ཡང་རབ་ཏུ་དཀའ་ན། ཡི་གེར་བྲི་བ་དང་
ཚིག་ཏུ་འདོན་པ་དང། ཀློག་པ་དང། འཆང་བ་དང། གཞན་ལ་ཡང་སྟོན་པ་ལྟ་ཅི་སྨོས་ཏེ། དེ་ནི། སངས་རྒྱས་ལ་བྱ་བ་བྱས་པར་རིག་པར་བྱའོ། །འདི་ནི། དེ་བཞིན་གཤེགས་
པ་ཐམས་ཅད་ཀྱིས་རབ་ཏུ་བསྔགས་སོ། །རྗེས་སུ་ཡི་རང་ངོ། །ལུང་བསྟན་ཏོ། །སོ་སོར་འབྲང་མ་ཆེན་མོ་གཞན་གྱིས་མི་ཐུབ་པའི་གཟུངས་འདི་མཆོག་ཏུ་དཀོན་པའོ། །སོ་

[72A]༄༅། །སོར་འབྲང་མ་ཆེན་མོ་འདིའི་མིང་ཐོས་པར་ཡང་ཤིན་ཏུ་དཀའ་སྟེ། གཟུངས་ཆེན་མོ་འདི་ནི། སྡིག་པ་ཐམས་ཅད་བྱང་བར་བྱེད་པ། སྟོབས་ཆེ་བ། ཕ་རོལ་གནོན་
པ༑ གཟི་བརྗིད་ཆེ་བ། འོད་ཆེ་བ། ཡོན་ཏན་བརྗོད་པར་ཆེ་བ། མཐུ་ཆེ་བ། བདུད་ཀྱི་རིས་ཀྱི་ལྷ་ཐམས་ཅད་རྣམ་པར་འཇོམས་པར་བྱེད་པ། བག་ཆགས་ཀྱི་མཚམས་སྦྱོར་
བའི་བདུད་ཀྱི་ཞགས་པ་གཅོད་པ། ཕ་རོལ་གྱི་སྔགས་དང། ཕྱག་རྒྱ་དང། དུག་དང། བྱད་དང། གཡེང་བྱེད་ཀྱི་སྦྱོར་བ་དང་གནོད་པར་བྱ་བ་དག་དྲག་ཤུལ་དུ་སྤྱོད་པ་
དང། གནོད་པའི་སེམས་དང་ལྡན་པ་རྣམས་རྣམ་པར་སྦྱོང་བར་བྱེད་པ། སངས་རྒྱས་དང། བྱང་ཆུབ་སེམས་དཔའ་དང། འཕགས་པའི་ཚོགས་ཐམས་ཅད་ལ་མཆོད་པ་དམ་པ་
བྱེད་པར་མངོན་པར་དགའ་བ་རྣམས་ལ་ཡོངས་སུ་སྐྱོང་བར་བྱེད་པ་ཐེག་པ་ཆེན་པོ་འཛིན་པ་དང། ཡི་གེར་འབྲི་བ་དང། ཀློག་པ་དང་ཚིག་ཏུ་འདོན་པ་དང། ཁ་
ཏོན་བྱེད་པ་དང། ཉན་པ་དང་འཆང་བར་མངོན་པར་བརྩོན་པ་རྣམས་ལ་ཡོངས་སུ་སྐྱོང་བའོ། །བྲམ་ཟེ་ཆེན་པོ། སོ་སོར་འབྲང་མ་ཆེན་མོ་རིག་པའི་རྒྱལ་མོ་འདི་ནི་
སངས་རྒྱས་ཀྱི་བྱང་ཆུབ་ཀྱི་བར་དུ་ཡོངས་སུ་རྫོགས་པར་བྱེད་པ་སྟེ། གང་དུའང་ཐོགས་པ་མེད་དོ། །སྟོན་པ་དགྲ་ལས་རྒྱལ་བ་ཇི་ལྟ་བ་བཞིན་དུ་ཐམས་ཅད་དུ་ཡང་མཆོད་

[72B] །ཅི་མངོན་ཞེ་ན། རིག་པ་ཆེན་མོ་བགེགས་དང་ལོག་འདྲེན་ཐམས་ཅད་རྣམ་པར་འཇོམས་པར་བྱེད་པ་འདི་ནི། སྔོན་ཡོངས་སུ་ཤེས་ཏེ་
གང་གི་ཚེ་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྒྱ་ཆེར་རབ་ཏུ་བཞད་པའི་ཞལ་ནོར་བུ་དང་གསེར་དང་རིན་
པོ་ཆེ་འབར་བའི་འོད་ཟེར་སྣང་བ་མངོན་པར་འཕགས་པའི་རྒྱལ་པོ་དང་པོ་མངོན་པར་སངས་རྒྱས་ནས་བྱང་ཆུབ་ཀྱི་སྙིང་པོ་ག་ལ་བ་དེར་གཤེགས་ཏེ། སངས་རྒྱས་ཐམས་
ཅད་ཀྱིས་བསྔགས་པའི་ཆོས་ཀྱི་འཁོར་ལོ་རབ་ཏུ་བསྐོར་བར་བཞེད་པ་དེའི་ཚེ་བཅོམ་ལྡན་འདས་དེ་ལ་བདུད་གཡོག་དང་བཅས་པ་བདུད་བྱེ་བ་ཁྲག་ཁྲིག་བརྒྱ་སྟོང་དུ་མས་
བསྐོར་བ། གཟུགས་སྣ་ཚོགས། མི་སྡུག་པ། འཇིགས་འཇིགས་ལྟར་འདུག་པ་སྒྲ་མི་སྙན་པ། བདུད་ཀྱི་ཡུལ་རྣམ་པ་སྣ་ཚོགས་རྣམ་པར་འཕྲུལ་པར་བྱིན་གྱིས་རློབ་པ་
མཚོན་ཆ་རྣམ་པ་སྣ་ཚོགས་ཀྱི་ཆར་འབེབས་པ་མངོན་པར་སྤྲུལ་ནས་ལྷགས་ཏེ་ཕྱོགས་བཞི་ནས་བསྐོར་ཏེ་བར་ཆད་བྱ་བར་བརྩམས་པ་དང། དེ་ནས་བཅོམ་ལྡན་འདས་
རྒྱ་ཆེར་རབ་ཏུ་བཞད་པའི་ཞལ་ནོར་བུ་དང་གསེར་དང་རིན་པོ་ཆེ་འབར་བའི་འོད་ཟེར་སྣང་བ་མངོན་པར་འཕགས་པའི་རྒྱལ་པོ་ཡུད་ཙམ་ཞིག་ཅང་མི་གསུང་པར་བཞུགས་

[73A]༄༅། །ནས་རིག་པའི་རྒྱལ་མོ་སོ་སོར་འབྲང་མ་ཆེན་མོ་འདི་ཡིད་ཀྱིས་ལན་བདུན་བརྗོད་དོ། །རིག་པའི་རྒྱལ་མོ་ཆེན་མོ་སོ་སོར་འབྲང་མ་ཆེན་པོ་འདི་
བརྗོད་མ་ཐག་ཏུ་སྐད་ཅིག་དེ་ཉིད་ལ་བདུད་སྡིག་ཅན་དེ་དག་ཐམས་ཅད་ཀྱིས་བཅོམ་ལྡན་འདས་ཀྱི་བ་སྤུའི་བུ་ག་རེ་རེ་ནས་སྐྱེས་བུ་གོ་ཆ་གྱོན་པ་བྱེ་བ་ཁྲག་ཁྲིག་བརྒྱ་
སྟོང་དུ་མ་རལ་གྲི་དང། དགྲ་སྟ་དང། ཞགས་པ་དང། ཐོ་བ་དང། རྩེ་གསུམ་འབར་བ་ལག་ན་ཐོགས་པ་ཤ་སྟག་ཚིག་འདི་སྐད་དུ། གང་དག་བཅོམ་ལྡན་འདས་ལ་
གནོད་པར་བྱེད་པ་བདུད་གནོད་སེམས་ཅན་རྣམས་ཟུངས་ཤིག་ཟུངས་ཤིག་།ཆིངས་ཤིག་ཆིངས་ཤིག་གནོད་པར་སེམས་པ་ཐམས་ཅད་རབ་ཏུ་ཆོམས་ཤིག་
གནོད་སེམས་ཅན་དང། གཟའ་དང། བགེགས་དང། ལོག་འདྲེན་ཐམས་ཅད་ཀྱི་སྲོག་ཕྱེ་མར་གྱིས་ཤིག་ཅེས་འཛེར་ཅིང་ཐོན་པ་མཐོང་ངོ་།དེ་ནས་བདུད་དེ་དག་
ཐམས་ཅད་བྱམས་པའི་རལ་གྲིས་མངོན་པར་བཏུལ་ནས་ལ་ལས་ནི། བསླབ་པའི་གཞི་རྣམས་བཟུང་བ་ནས་ལ་ལ་ནི། བླ་ན་མེད་པ་ཡང་དག་པར་རྫོགས་པའི་
བྱང་ཆུབ་ཏུ་ལུང་བསྟན་པའི་བར་དུའོ། །དེ་ལ་མཐུ་ཆེ་བ་གཞན་དག་ནི། དེ་བཞིན་གཤེགས་པའི་བ་སྤུའི་བུ་ག་ནས་ཐོན་པའི་སྐྱེས་བུ་ཆེན་པོ་དེ་དག་མཐོང་

[73B] རྫུ་འཕྲུལ་ཡོངས་སུ་ཉམས། སྤོབས་པ་དང། སྟོབས་དང། རྩལ་མེད་པར་གྱུར་ཅིང། མདའ་གཞུ་དག་ཀྱང་ཆག་ནས་བྱེར་རོ། །
དེ་ནས་བཅོམ་ལྡན་འདས་ཀྱིས་བགེགས་དང། ལོག་འདྲེན་དང། བདུད་སྡིག་ཅན་ཐམས་ཅད་རབ་ཏུ་བཅོམ་ནས་སངས་རྒྱས་གཞན་དག་ཇི་ལྟ་བ་བཞིན་དུ་ཆོས་ཀྱི་འཁོར་
ལོ་རབ་ཏུ་བསྐོར་ཏོ། །བརྒལ་ཏོ། །ཕ་རོལ་ཏུ་རབ་ཏུ་གཤེགས་སོ་།བྲམ་ཟེ་ཆེན་པོ། དེ་ལྟར་ན་རིག་པའི་རྒྱལ་མོ་སོ་སོར་འབྲང་མ་ཆེན་མོ་སྟོབས་ཀྱི་དྲག་ཤུལ་ཆེ་བ། རྫུ་
འཕྲུལ་གྱི་ཕ་རོལ་ཏུ་ཕྱིན་པ་འདི་དྲན་པ་ཙམ་གྱིས་སེམས་ཅན་བསམ་པ་ཡོངས་སུ་དག་པ་རྣམས་དང། གཞན་གནོད་སེམས་ཅན་རྣམས་ཀྱང་སྡུག་བསྔལ་བ་དང། འཇིགས་
སྐྲག་པ་ཐམས་ཅད་ལས་ཡོངས་སུ་ཐར་པར་བྱེད་དོ། །བྲམ་ཟེ་ཆེན་པོ། དེ་ལྟ་བས་ན་རྟག་པར་རྗེས་སུ་དྲན་པའི་ཡིད་ལ་བྱེད་པས་ཡིད་ལ་བྱའོ། །ཡི་གེར་བྲིས་ཏེ་རྟག་ཏུ་
ལུས་ལ་གདགས་ཤིང་བཅང་བར་བྱའོ། །ཅི་མངོན་ཞེ་ན། སྔ་མ་བཞིན་དུ་ཉོན་ཅིག་རྒྱལ་པོ་ཚངས་པས་བྱིན་གྱི་ཡུལ་ན་གྲོང་ཁྱེར་ཆེན་པོ་འཕགས་རྒྱལ་དུ་མི་ཞིག་ལ་
ཉེས་པ་བྱུང་ནས་རྒྱལ་པོ་ཚངས་པས་བྱིན་གྱིས་གཤེད་མའི་མི་རྣམས་ལ་ཁྱོད་ཀྱིས་མི་འདི་སོད་ཅིག་ཅེས་བསྒོའོ། །དེ་ནས་གཤེད་མའི་མི་དེ་དག་གིས་རྒྱལ་པོས་བསྒོ་བ་

[74A]༄༅། །བཞིན་དུ་མི་དེ་ཁྲིད་དེ་རི་སུལ་ཞིག་ཏུ་ཕྱིན་ནས་རལ་གྲི་ཤུབས་ནས་ཕྱུང་སྟེ་གསད་པར་བཤམས་པ་དང། དེའི་ཚེ་མི་དེས་རིག་པའི་རྒྱལ་མོ་སོ་སོར་
འབྲང་བ་ཆེན་མོ་འདི་ཡིད་ལ་དྲན་ནོ། །ཡི་གེར་བྲིས་ནས་ལག་པ་གཡས་པ་ལ་བཏགས་ཤིང་འདུག་གོ་སེམས་ཅན་ཆེན་པོ་དེའི་རིག་པ་འདིའི་མཐུས་རལ་གྲི་མེ་ལྕེ་
གཅིག་ཏུ་གྱུར་ནས་རྡུལ་གཏོར་བ་བཞིན་དུ་དུམ་བུ་དུམ་བུར་གྱུར་ཏོ་།དེ་ནས་གཤེད་མའི་མི་དག་གིས་ངེས་པ་འདི་རྒྱལ་པོ་ལ་ཞིབ་ཏུ་བསྙད་དོ། །དེ་ནས་རྒྱལ་པོ་དེ་རབ་
ཏུ་འཁྲུགས་ནས་ཀྱེ་མི་འདི་དག་ས་ཕྱོགས་ཤིག་ན་གནོད་སྦྱིན་གྱི་ཕུག་ཡོད་དེ། དེ་ན་གནོད་སྦྱིན་བརྒྱ་སྟོང་མང་པོ་ཤ་རྗེ་ན་ཟ་བ་གནས་ཀྱི། དེར་ཁྲིད་དེ་འོར་ཅིག་ཅེས་
བསྒོའོ༑ ༑དེ་ནས་མི་དེ་གཤེད་མའི་མི་དེ་དག་གིས་གནོད་སྦྱིན་གྱི་ཕུག་དེར་བོར་རོ། །གནོད་སྦྱིན་གྱི་ཕུག་དེར་བོར་མ་ཐག་ཏུ་དེ་ནས་གནོད་སྦྱིན་དེ་དག་ཐམས་ཅད་ཡིད་
དགའ་སྟེ་མི་ཤ་བཟའོ་སྙམ་དུ་བརྒྱུགས་པ་དང། དེ་དག་གིས་སོ་སོར་འབྲང་བ་འདིའི་མཐུས་མི་དེ་ལ་མེ་ལྕེ་གཅིག་ཏུ་གྱུར་པའི་འོད་འཕྲོ་བ་རབ་ཏུ་འབར་བར་མཐོང་ངོ། །
མཐོང་ནས་ཀྱང་ཐམས་ཅད་སྡངས་ནས་རང་རང་གི་ལུས་ཚིག་པར་མཐོང་ངོ། །དེ་ནས་གནོད་སྦྱིན་དེ་དག་ངོ་མཚར་སྐྱེས་ནས་མི་དེ་ཁྲིད་དེ་སྒོའི་ཕྱི་རོལ་ཏུ་བཞག་

[74B]རྒྱལ་པོ་ལ་ཞིབ་ཏུ་བསྙད་པའི་བར་དུ་སྔ་མ་བཞིན་ནོ། །དེ་ནས་རྒྱལ་པོ་ཆེར་འཁྲུགས་ཏེ་སྡངས་ནས་
གལ་ཏེ་དེ་ལྟར་ན་ཁྱེད་ཅག་དེངས་ལ་མི་འདི་ཆིངས་ཏེ་ཆུར་བོར་ཅིག་ཅེས་བསྒོ་བ་དང། གཤེད་མའི་མི་དེ་དག་གིས་ཁྲིད་དེ་ཆུར་བོར་རོ། །མི་དེ་ཆུར་བོར་མ་ཐག་ཏུ་མི་
དེ་ཇི་ལྟར་ཐང་ལ་འདུག་པ་བཞིན་དུ་ཆུ་མེད་པར་གྱུར་ཏོ། །ཆིངས་པ་དེ་དག་ཀྱང་དུམ་བུར་ཆད་དོ། །རྒྱལ་པོས་དེ་སྐད་ཐོས་པ་དང་དེ་ནས་རྒྱལ་པོ་ངོ་མཚར་དུ་གྱུར་ནས་
མིག་ཚུགས་སུ་བལྟས་ཏེ། ཀྱེ་མའོ་མི་འདི་ངོ་མཚར་ཏོ། །འདི་ལ་རྒྱུ་ཅི་ཞིག་ཡོད་སྙམ་དུ་རྣམ་པར་རྟོག་པར་གྱུར་ཏོ། །ཞེས་སྨྲས་སོ་།དེ་ནས་རྒྱལ་པོ་དེས་མི་དེ་བཀུག་སྟེ་
ཀྱེ་མི་ཁྱོད་ཅི་ཞིག་ཤེས་ཞེས་དེ་སྐད་སྨྲས་སོ། །མི་དེས་སྨྲས་པ། རྒྱལ་པོ་ཆེན་པོ། རིག་པ་ཆེན་མོ་སོ་སོར་འབྲང་བ་ཆེན་མོ་འཆང་བ་ལས། གཞན་ནི། ཅི་ཡང་མ་འཚལ་
ཏེ༑ ལྷ། དེ་ནི། དེའི་མཐུ་ལགས་སོ། །རྒྱལ་པོས་སྨྲས་པ། ངོ་མཚར་ཆེའོ། །རིག་པ་ཆེན་མོ་དགེ་བར་གསུངས། །འཆི་བདག་ནན་ཏུར་རྨོངས་བྱེད་པ། །སངས་རྒྱས་ཀུན་གྱིས་
བྱིན་གྱིས་བརླབས། །སེམས་ཅན་ཐམས་ཅད་རབ་ཏུ་སྒྲོལ། །ནད་དང་སྡུག་བསྔལ་ཐར་པར་བྱེད། །རིག་པ་ཆེན་མོ་གཟི་བརྗིད་ཆེ། །དུས་མིན་འཆི་ལས་རབ་ཏུ་སྒྲོལ། །

[75A]༄༅། །ནད་ཆེན་རྣམས་ནི་ཟློག་བྱེད་པ། །མགོན་པོ་ཐུགས་རྗེ་ཅན་གྱིས་གསུངས། །དེ་ནས་རྒྱལ་པོ་རབ་ཏུ་དགའ་བའི་ཡིད་ཀྱིས་རིག་པའི་རྒྱལ་མོ་ཆེན་མོ་སོ་
སོར་འབྲང་བ་ཆེན་མོ་ལ་མཆོད་ནས་མངོན་པར་བསྟོད་དོ། །མི་དེ་ཡང་བློན་ཐབས་བྱིན་ཏེ་རང་གི་གཉེན་གྱི་མདུན་དུ་གྲོང་ཁྱེར་གྱི་གཙོ་བོར་དབང་བསྐུར་ཏོ། །བྲམ་ཟེ་
ཆེན་པོ༑ དེ་ལྟར་ན་རིག་པའི་རྒྱལ་མོ་སོ་སོར་འབྲང་བ་ཆེན་མོ་འདིས་ཐམས་ཅད་དུ་ཡང་མཆོད་པ་ཆེན་པོ་རྙེད་དོ། །སེམས་ཅན་གནོད་སེམས་ཅན་ཐམས་ཅད་ཀྱིས་ཀྱང་
འགལ་བར་མི་བྱའོ། །དེ་ལྟར་ན། རིག་པའི་རྒྱལ་མོ་ཆེན་མོ་འདི་ཡོངས་སུ་ཤེས་ཏེ་གང་དུ་ཡང་ཐོགས་པ་མེད་དོ། །དེ་ལྟ་བས་ན་གདོན་མི་ཟ་བར་རྟག་ཏུ་ལུས་ལ་གདགས་
ཤིང་བཅང་བར་བྱའོ། །བྲམ་ཟེ་ཆེན་པོ། །སྐར་མ་བཟང་པོ་ལ་ཆོ་ག་ལེགས་པར་བྱས་ཏེ་རིག་པའི་རྒྱལ་མོ་འདི་བྲི་བར་བྱའོ། །དེ་ནས་བྲམ་ཟེ་ཆེན་པོ་དེ་ཡིད་རབ་ཏུ་དགའ་
ནས་བཅོམ་ལྡན་འདས་ལ་ཡན་ལག་ལྡས་ཕྱག་འཚལ་ཏེ་ཞུས་པ། བཙུན་པ་བཅོམ་ལྡན་འདས། རིག་པའི་རྒྱལ་མོ་འདིའི་ཆོ་ག་ཇི་ལྟར་བགྱིས་ཏེ་བྲི་བར་བགྱི། བཅོམ་ལྡན་འདས་
ཀྱིས་བཀའ་སྩལ་པ། བྲམ་ཟེ་ཆེན་པོ། །ཁྱོད་ཉོན་ཅིག་སེམས་ཅན་ཀུན་ལ་སྙིང་བརྩེའི་ཕྱིར། །ངས་ནི་ཁྱོད་ལ་བཤད་པར་བྱ་།གང་གིས་སེམས་ཅན་བདེ་བྱེད་ཅིང། །ཉམ་ང་བ་ཡི་

[75B] །ནད་རྣམས་ལས་ཀྱང་ཐར་བྱ་དང། །བུད་མེད་སྦྲུམ་མར་འགྱུར་བ་དང། །སེམས་ཅན་རྣམས་ཀྱི་དབུལ་བ་ཡི། །རྨ་རྣམས་གསོ་བར་བྱ་ཕྱིར་རོ། །བསྙེན་གནས་དག་ལ་
གནས་གྱུར་ནས། །རྒྱུ་སྐར་རྒྱལ་དུ་ཤེས་པ་ལ། །སངས་རྒྱས་མཆོད་ལ་བརྩོན་བྱས་ཏེ། །བྱང་ཆུབ་ཕྱིར་ནི་སེམས་ཀྱང་བསྐྱེད་།སྙིང་རྗེས་ཀུན་ཏུ་བརླན་སེམས་དང། །བྱམས་པ་དང་ཡང་
ལྡན་གྱུར་ནས། །རྟག་ཏུ་སེམས་ཅན་ཐམས་ཅད་ལ། །ཕན་པ་བསྐྱེད་པ་བརྩོན་པར་བྱ། །ཙནྡན་དང་ནི་གུར་གུམ་དང། །གླ་རྩིར་བསྲེས་པའི་ཆུས་བཀྲུས་ཏེ། །བདུག་པ་རྣམས་ཀྱིས་བདུགས་
པ་ཡི༑ ༑གོས་གཙང་རྣམས་ཀྱིས་བགོ་བར་བྱ། །ས་དང་ལྕི་བ་བསྲེས་པ་ཡི། །དེ་ཡི་འོག་ཏུ་དཀྱིལ་འཁོར་བྱ། །བུམ་པ་གང་བ་བཞི་བཞག་སྟེ། །ལྔ་པ་དཀྱིལ་འཁོར་དབུས་སུ་གཞག་
དེ་ལ་རིན་ཐང་ཆེན་པོ་ཡི། །མེ་ཏོག་བདུག་པ་སྤོས་རྣམས་གསོལ་།ཙནྡན་སྤྲི་ཀ་དེ་བཞིན་དུ། །ཨ་ག་རུ་དང་དུ་རུ་ཀ། ཤ་ཁ་ར་དང་ལྔ་སྦྱར་བའི། །བདུག་པ་ཆོ་ག་བཞིན་དུ་དབུལ།།
ཆོ་ག་ཇི་བཞིན་དུས་བཞིན་བྱ། །ལོ་ཏོག་རྣམ་པ་སྣ་ཚོགས་རྣམས་།མེ་ཏོག་འབྲས་བུ་ས་བོན་དང། །སྤོས་རྣམས་ཀུན་གྱིས་ལེགས་པར་བརྒྱན། །མར་དང་སྦྲང་རྩི་འོ་མ་དང། །
ནས་ཐུག་འོ་ཐུག་ལ་སོགས་པས། །གཏོར་མའི་བུམ་པ་དགང་བར་བྱ་།མཚན་མ་ཤིན་ཏུ་བཀྲ་ཤིས་པ། །ཕྱོགས་བཞི་རྣམས་སུ་གཞག་པར་བྱ། །ལྔ་པ་དཀྱིལ་འཁོར་དབུས་

[76A]༄༅། །སུ་གཞག། སྤོས་ཀྱིས་བཀང་བའི་ཕུར་བུ་རྣམས། །གྲ་བཞི་དག་ཏུ་གཞག་པར་བྱ། །དཀྱིལ་འཁོར་གྱི་ནི་འགྲམ་ལོགས་སུ། །སེང་ལྡེང་ཕུར་བུ་བཞི་
བཙུགས་ལ། །ཚོན་སྐུད་ཁ་དོག་སྣ་ལྔ་ཡིས། །འཁོར་བར་དམ་དུ་དཀྲི་བར་བྱ། །གལ་ཏེ་བདག་འགྲུབ་འདོད་ན་ནི། །བྲམ་ཟེ་དེ་ལྟར་བྱས་ནས་བྲི། །ཁ་ཟས་དཀར་པོ་ཟོས་ནས་སུ། །ཕན་པར་
འདོད་པས་བྲི་བར་བྱ། །དར་རམ་རས་སམ་གྲོ་ག་འམ། །ཅི་ཡང་རུང་བ་གཞན་ལ་བྲི། །བུད་མེད་དག་ལ་བུ་འདོད་ན། །གི་ཝང་གིས་ནི་ལེགས་པར་བྲི། །དབུས་སུ་ཁྱེའུ་ཞིག་བྲིས་ནས་
ནི༑ ༑རྒྱན་རྣམས་ཀུན་གྱིས་རྣམ་པར་བརྒྱན། །དེ་བཞིན་རིན་ཆེན་གང་བའི་སྣོད། །ལག་པ་གཡོན་ན་ཐོགས་པར་བྱ། །པདྨ་རབ་ཏུ་རྒྱས་གྱུར་ཅིང། །བརྒྱན་པ་ལ་ནི་དེ་འདུག་བྱ། །ནོར་
བུ་དོ་ཤལ་གསེར་དག་དང། །རིན་ཆེན་སྣ་ཚོགས་རྣམས་ཀྱིས་བརྒྱན་།གདུལ་བར་ཤིན་ཏུ་དཀའ་བ་བྲི། །གྲ་བཞི་དག་ཏུ་རི་བོ་བྲི། །གལ་ཏེ་བདེ་བར་འཚོ་འདོད་ན། །རབ་ཏུ་བསྒྲིམས་
ཏེ་དེ་ལྟར་བྲི། །བྱེ་བྲག་ཏུ་ནི་སྐྱེས་པ་རྣམས། །གུར་གུམ་གྱིས་ནི་བྲི་བར་བྱ། །དེ་ཡི་དགོས་པ་འདོད་པ་རྣམས། །འགྲུབ་འགྱུར་འདི་ལ་ཐེ་ཚོམ་མེད། །པདྨ་གཉིས་སམ་ཡང་ན་
གསུམ༑ ༑བཞི་འམ་ཡང་ན་ལྔ་བྲིས་ཏེ། །པདྨ་ལ་ནི་ཕྱག་རྒྱའི་མཚན། །རྣམ་པ་སྣ་ཚོགས་གཟུགས་སུ་བྲི། །དེ་བཞིན་དུ་ནི་པདྨ་རྣམས། །ཟེ་བས་ཀུན་ཏུ་འཁོར་བར་བྲི། །པདྨ་འདབ་

[76B] །སྡོང་བུ་དར་གྱིས་བཅིངས་པར་བྲི། །པདྨ་ལ་ནི་རྩེ་གསུམ་པ། །ཟུར་བརྒྱད་ལ་ནི་དར་དབྱངས་བྲི། །དེ་བཞིན་པདྨ་དགྲ་སྟར་བཅས། །འདབ་མ་བརྒྱད་དང་ལྡན་པར་བྲི། །
པདྨར་བཅས་པའི་རལ་གྲི་བྲི། །པདྨ་དེ་ནི་དཀར་པོར་བྱ། །པདྨའི་སྟེང་དུ་དུང་ཡང་བྲི། །ཐམས་ཅད་དུ་ཡང་རྒྱས་པར་བྱ། །ཀུན་ཏུ་ཆོ་གའི་མཚན་མ་རྣམས། །མཁས་པ་དག་གིས་བྲི་བར་བྱ། །
གང་ལ་གནོད་པའི་སེམས་འབྱུང་བ། །བྱིས་པའི་གཟུགས་རྣམས་མི་བྲིའོ། །སྣ་ཚོགས་རྒྱན་གྱིས་བརྒྱན་པ་ཡི། །ལྷ་ཡི་གཟུགས་ནི་བྲི་བར་བྱ། །དགེ་སློང་ཕྱིར་ནི་རྡོ་རྗེ་འཆང། །གནོད་
སྦྱིན་བསྡིགས་པར་བརྩོན་པར་བྲི། །རྒྱལ་པོ་ཆེན་པོ་བཞི་རྣམས་ཀྱང། །ངོས་བཞི་རྣམས་སུ་བྲི་བར་བྱ། །བྲམ་ཟེའི་ཕྱིར་ནི་དབང་ལྡན་ནོ། །རྒྱལ་རིགས་ལ་ནི་དབང་ཕྱུག་ཆེ། །དམངས་
རིགས་ཕྱིར་ནི་རྟག་ཞི་བ། །ཁྱབ་འཇུག་ལེགས་པར་བྲི་བར་བྱ་།རྗེའུ་རིགས་ཕྱིར་ནི་རྣམ་ཐོས་བུ། །ལྷ་ཡི་དབང་ཕྱུག་དབང་པོ་བྲི། །ཁྱེའུ་ཡི་ཕྱིར་ནི་སྐྱེ་རྒུའི་བདག་བློ་གྲོས་ཆེན་པོ་བྲི་བར་
བྱ༑ ༑སྔོ་བསངས་མདོག་ནི་གང་ཡིན་པ། །དེ་ཡི་ཆེད་དུ་ཁྲོས་པ་བྲི། །དཀར་མོའི་ཕྱིར་ནི་གྲགས་ལྡན་པ། །ཕུན་སུམ་ཚོགས་པའི་གཟུགས་སུ་བྲི། །སྦོམ་མའི་ཕྱིར་ནི་ནོར་བུ་བཟང། །རབ་ཏུ་
བསྒྲིམས་ཏེ་བྲི་བར་བྱ། །སྐེམ་མོའི་ཕྱིར་ནི་གང་བ་བཟང། །རང་བྱུང་ང་ཡིས་བསྟན་པར་བྲི། །སྦྲུམ་མའི་ཕྱིར་ནི་ནག་པོ་ཆེ་།ཚངས་ལྷ་རྣམས་ཀྱང་བྲི་བར་བྱ། །གཞན་ཡང་ཇི་ལྟར་

[77A]༄༅། །ཆོ་ག་ལས། །གོང་དུ་བཤད་པ་བཞིན་དུ་བྲི། །ལས་ཀྱི་ཆོ་ག་མཐོང་ནས་ནི། །རབ་ཏུ་བསྒྲིམས་ཏེ་དེ་བཞིན་བྲི། །རྟག་ཏུ་མགུལ་དུ་བཏགས་ན་ནི། །དེ་ནི་བདེ་བར་
འགྱུར་བ་ཡིན། །རྒྱལ་མཚན་རྩེ་མོའི་པདྨ་ལ། །ཡིད་བཞིན་ནོར་བུ་འབར་བ་བྲི། །པདྨའི་སྙིང་པོར་ཞགས་པ་དང། །དེ་བཞིན་འཁོར་ལོའང་བྲི་བར་བྱ། །པདྨའི་སྟེང་དུ་རྡོ་
རྗེ་དང། །པདྨའི་སྙིང་པོར་ཐོ་བ་བྲི། །ཆོ་ག་ལས་ནི་འབྱུང་བ་བཞིན། །པདྨའི་སྟེང་དུ་མདུང་ཐུང་བྲི། །ཆོ་ག་ལས་ནི་བརྗོད་པ་བཞིན། །ནོར་བུ་ཐམས་ཅད་རྩེ་མོ་འབར། །འོད་
ཟེར་འཕྲོ་བས་རྒྱས་པ་དང། །དར་གྱིས་བཅིངས་པ་བྲི་བར་བྱ་།ཀླུ་མགོ་གདེངས་ཀ་དགུ་ཡོད་ལ། །ནོར་བུ་རབ་ཏུ་འབར་བ་དང། །དེ་དག་ཀུན་གྱི་སྙིང་གར་ཡང། །རྡོ་རྗེ་གནས་
པར་བསྒྲིམས་ཏེ་བྲི། །རྒྱལ་པོ་རྣམས་ཕྱིར་སྟོབས་ཅན་དང། །དེད་དཔོན་མཁས་པས་རྟག་ཏུ་བྲི། །རིག་པ་འཛིན་པ་ཐམས་ཅད་བྲི། །རིག་པའི་ལྷ་མོ་རྣམས་ཀྱང་བྲི། །ཟླ་
བ་ཉི་མ་རྒྱུ་སྐར་བཅས། །སྒྲ་གཅན་མཇུག་རིང་གཟའ་བརྒྱད་བྲི་།ཆོ་ག་བཞིན་དུ་ངེས་བྲིས་ལ། །བློ་གྲོས་ལྡན་པའི་མིས་སེལ་ན་།ཟ་མ་རྣམས་ནི་མ་ནིང་ཡང། །བུ་ཕོ་
རྙེད་པར་འགྱུར་བ་ཡིན། །འདིས་ནི་ཐམས་ཅད་འགྲུབ་པར་བྱེད། །ཤིས་ཤིང་སྡིག་པ་ཞི་བར་བྱེད། །རང་བྱུང་གི་ནི་བཀའ་བཞིན་དུ་།གནས་ཀྱི་དམ་པ་ཐོབ་པར་འགྱུར། །

[77B] །འཇིག་རྟེན་ཕ་རོལ་ཤིན་ཏུ་བདེ། །སུམ་ཅུ་རྩ་གསུམ་གནས་ལ་སོགས། །ལྷ་གནས་དེ་ཡི་གནས་སུ་འགྱུར། །འཛམ་གླིང་བཟང་ཞིང་ཉམས་དགའ་
བར༑ ༑ཁྱད་པར་ཅན་རིགས་གྲགས་པ་དང། །རྒྱལ་རིགས་ཁྱད་པར་འཕགས་པ་དང། །བྲམ་ཟེ་ཁྱད་པར་འཕགས་རྣམས་སུ། །བདག་ཉིད་ཆེན་པོ་དེ་སྐྱེས་ཏེ། །རྟག་ཏུ་རིག་དང་བདེ་
བར་འགྱུར། །སོ་སོར་འབྲང་མ་འཆང་བའི་མིས། །བསོད་ནམས་ཐོབ་པ་གང་ཡིན་པ། །སངས་རྒྱས་དག་ནི་ཐམས་ཅད་ཀྱིས། །བསོད་ནམས་ཕུང་པོ་བརྗོད་མི་ནུས། །སེམས་ཅན་
དམྱལ་བའི་སྒོ་རྣམས་བཅད། །མཐོ་རིས་སྒོ་རྣམས་རབ་ཏུ་ཕྱེ། །བདེ་བ་ཕུན་སུམ་ཚོགས་པ་དང། །བློ་གྲོས་ཆེན་པོར་འགྱུར་བ་ཡིན་།སངས་རྒྱས་བྱང་ཆུབ་སེམས་དཔས་ཀྱང། །རྟག་
ཏུ་དབུགས་ནི་འབྱིན་པར་འགྱུར། །ལུས་ཀྱི་བདེ་བ་ཕུན་སུམ་ཚོགས་།སྟོབས་ཀྱང་ཆེ་བར་འགྱུར་བ་ཡིན། །རྒྱལ་བས་ཇི་སྐད་གསུངས་པ་ལྟར། །འཁོར་ལོས་བསྒྱུར་བར་འགྱུར་བ་
ཡིན༑ ༑མི་དང་ལྷ་རྣམས་དབུགས་འབྱིན་ཏེ། །གནོད་པར་སེམས་པ་སྐྲག་པར་བྱེད། །གང་ཕྱིར་རིག་པ་ལེགས་བཤད་པ། །དེ་ནི་རིང་པོ་མི་ཐོགས་སོ། །དེ་ནི་མཚོན་གྱིས་མི་ཚུགས་
ཏེ༑ ༑དུག་དང་མེས་ཀྱང་ཚུགས་མི་འགྱུར། །དུས་མིན་འཆི་བའི་སྡིག་བ་ཡང། །དེ་ལས་ཐག་ནི་རིང་དུ་འགྲོ། །རྣམ་པ་ཀུན་ཏུ་ཉན་པ་འམ། །མཐོང་བ་དང་ནི་རེག་པའང་རུང། །འབྱུང་

[78A]༄༅། །པོ་གདོན་དང་རྩོད་པ་དང། །ཆུ་དང་མེ་ཡིས་འཇིགས་པ་དང། །གཅན་གཟན་སྦྲུལ་དང་སེངྒེ་དང། །ཀླུ་དང་ནད་ནི་མི་བཟད་རྣམས། །གང་ལ་རིག་པ་ལེགས་
བཤད་པ། །དེ་ལ་དེ་དག་ཀུན་མི་འབྱུང། །དེ་དག་སེམས་ཅན་ཀུན་མཆོག་འགྱུར། །བདུད་རྣམས་ཀུན་གྱིས་ཐམས་ཅད་དུ། །མཆོད་པར་འགྱུར་བའི་འོས་ཡིན་ཏེ། །ཡང་དག་
བཤད་ཀྱིས་མཉན་པར་བྱོས། །རིག་པའི་རྒྱལ་མོ་སོ་སོར་འབྲང་བ་ཆེན་མོའི་ཆོ་ག་རྫོགས་སོ།། །།དེ་ནས་སེམས་ཅན་ཐམས་ཅད་ལ་སྙིང་བརྩེ་བའི་ཕྱིར་རིག་
སྔགས་འཆང་སྲུང་བའི་ཚུལ་གྱི་ཆོ་ག་བཤད་པར་བྱའོ། །སྲུང་བའི་ཆོ་ག་གང་ཞིག་གིས། །དངོས་གྲུབ་ཆེན་པོ་འགྲུབ་འགྱུར་བ་།གང་དང་གང་དུ་བསྲུངས་བྱས་ནས། །དོན་
ཡོད་འགྱུར་ཏེ་ཐེ་ཚོམ་མེད། །འཇིགས་མེད་རིམས་ཀྱིས་མི་འདེབས་ཏེ་།གཟའ་རྣམས་ཐམས་ཅད་ཟློག་པར་བྱེད། །རྒྱུ་སྐར་རྣམས་ཀྱང་མཐུན་པར་འགྱུར། །ལས་ཀྱི་ལུ་གུ་
རྒྱུད་ཀྱང་གཅོད། །བཟའ་ཉེས་པ་དང་སྒོམ་ཉེས་དང། །དགྲ་ཚོགས་ཀུན་གྱིས་བྱས་པ་དང། །གནོད་པར་བལྟས་དང་བྲི་ཉེས་དང། །བྱད་དང་གང་ཡང་མི་བཟད་དང། །ཕྱེ་མ་སྔགས་
ཀྱིས་བཏབ་པ་དང། །དུག་འཐུངས་པ་དང་སྦྱོར་བའི་དུག་གང་ཞིག་སྲུང་བ་འཆང་དེ་ལ། །དེ་དག་ཐམས་ཅད་ཞི་བར་འགྱུར། །གང་ཞིག་རིག་ལས་འགལ་བྱེད་པ། །ཡན་ལག་

[78B] །སོ་སོར་འབྲང་བའི་དམོད་བསྡིགས་ན་།ཕ་རོལ་འཁོར་ནི་མི་བཟད་དང། །འཇིགས་པ་ཆེན་པོ་དགྲ་ཡི་རྣམས་།དེ་དག་ཐམས་ཅད་རབ་ཏུ་འབྲོས། །སངས་རྒྱས་
ཐམས་ཅད་མཁྱེན་པ་དང། །བྱང་ཆུབ་སེམས་དཔའ་དེས་པས་སྲུང་།ཉན་ཐོས་དཀའ་ཐུབ་ཆེན་པོ་དང། །རང་སངས་རྒྱས་ཀྱིས་སྲུང་བར་འགྱུར། །གཞན་ཡང་རྣམ་པ་མང་པོ་ཡི། །ལྷ་
ཀླུ་རྫུ་འཕྲུལ་ཆེན་པོ་རྣམས། །འདི་ལ་རྟག་ཏུ་བརྩོན་བྱེད་པ་།དེ་ལ་སྲུང་བ་བྱེད་པར་འགྱུར། །རིག་པ་ཡི་ནི་རྒྱལ་མོ་འདི། །ཐོས་པ་ཙམ་གྱིས་མི་མཆོག་རྣམས། །ཀུན་ཏུ་འཇིགས་པ་
མེད་འགྱུར་ཞེས། །ཐུབ་པ་ཡིས་ནི་དེ་སྐད་གསུངས། །རྨི་ལམ་ངན་དང་ངན་བྱས་དང། །གང་ཡང་ནད་འགོ་མི་བཟད་དང། །ནད་ཀྱིས་བཏབ་དང་ནད་ཆེན་གྱིས། །གང་དག་ཟིན་ཅིང་
ཁྲག་སྐྱུག་དང། །གཞན་ཡང་རྣམ་པ་མང་པོའི་ནད། །འབྲས་དང་ཤུ་བ་སྐམ་པོ་དང། །གང་ཡང་གནོད་པ་མི་བཟད་པས། །མི་ཡི་སྐྱེ་རྒུ་ཟིན་པ་དང། །མི་རྣམས་མ་རུངས་བྱ་བའི་ཕྱིར།།
མཆོག་ཏུ་མི་བཟད་གནོད་བྱེད་རྣམས། །སྲུང་བ་སྟོབས་ཆེན་ག་ལ་བར་།དེ་དག་ཐམས་ཅད་མི་འབྱུང་ངོ། །འདི་ལས་སྲུང་བ་བྱས་ན་ནི་།བཅིངས་པ་ངག་ཀྱང་གྲོལ་བར་འགྱུར། །
སོ་སོར་འབྲང་བ་བྲིས་པས་ཀྱང། །གལ་ཏེ་དུས་ཀྱི་ཞགས་པ་ཡིས་།བཟུང་ནས་གཤིན་རྗེའི་གནས་ཁྲིད་པ། །དེ་ཡི་ཚེ་ནི་རྣམ་པར་འཕེལ། །གང་ཞིག་ཚེ་ནི་ཟད་གྱུར་ཏམ། །ཞག་བདུན་

[79A]༄༅། །ན་ནི་འཆི་འགྱུར་བ། །ཡི་གེ་བྲིས་པའི་བར་ཙམ་གྱིས་།འཚོ་བར་གྱུར་ཏེ་ཐེ་ཚོམ་མེད། །ཆོ་ག་བཞིན་དུ་སྲུང་བ་བྱས་།ཡང་ན་ཐོས་པ་ཙམ་གྱིས་ཀྱང། །ཀུན་ཏུ་
དགེ་བ་ཐོབ་པར་འགྱུར། །འདོད་པ་བཞིན་དུ་བདེ་བར་འཚོ། །གང་དག་སུམ་ཅུ་རྩ་གསུམ་ལྷ། །སྟོང་ཕྲག་དྲུག་ཅུ་རྩ་བརྒྱད་དང། །བྱེ་བ་ཁྲག་ཁྲིག་ཕྲག་བརྒྱ་དང། །བརྒྱ་བྱིན་
མདུན་ནས་འགྲོ་བ་ཀུན། །སེམས་ཅན་དེ་ལ་བསྲུང་བའི་ཕྱིར། །ཕྱི་བཞིན་འབྲང་ཞིང་གནས་པར་བྱེད། །འཇིག་རྟེན་སྐྱོང་བ་བཞི་པོ་དང། །ལག་ན་རྡོ་རྗེ་སྟོབས་ཆེན་ཡང། །རིག་
པའི་རིགས་ནི་བརྒྱ་དག་དང། །ལྷན་ཅིག་རྟག་ཏུ་སྲུང་བར་བྱེད་།ཟླ་བ་ཡིད་བཟང་ཉི་མ་དང། །ཚངས་པ་ཁྱབ་འཇུག་དབང་ཕྱུག་ཆེ། །ནོར་བུ་བཟང་དང་གཤིན་རྗེ་དང། །སྟོབས་
ཀྱི་ལྷ་ནི་སྟོབས་ཆེན་དང། །གང་བ་བཟང་པོ་དཔལ་ཆེན་དང་།འཕྲོག་མ་བུ་དང་བཅས་པ་དང། །ལྔ་འཛིན་པ་དང་ལྔས་རྩེན་དང། །སྨིན་དྲུག་བུ་དང་ཚོགས་དབང་དང། །ལྷ་
མོ་ཆེན་མོ་དཔལ་ཅན་དང། །རྣམ་ཐོས་བུ་དང་དབྱངས་ཅན་དང་།དུང་ཅན་དང་ནི་མེ་ཏོག་སོ། །དེ་བཞིན་རལ་པ་གཅིག་པ་དང། །གནོད་སྦྱིན་ཆེན་མོ་དཔལ་ཡོན་ཅན། །
རྟག་ཏུ་སྲུང་བ་བྱེད་པར་འགྱུར། །ཟ་མ་རྣམས་ཀྱི་བུ་ཡང་སྐྱེད་།མངལ་ན་གནས་པ་བདེ་བར་བྱེད། །དེ་ནི་ཇི་སྲིད་འཚོ་བའི་བར་།འདི་ནི་སྲུང་བ་ཆེན་པོར་འགྱུར། །འཇིགས་

[79B] །དཔའ་བོ་རྣམས་ལ་རྟག་རྒྱལ་སྦྱིན། །ཆོས་ལ་ངེས་པའི་ལྷ་རྣམས་ལ། །འདིས་ནི་གནང་བ་སྦྱིན་པར་བྱེད། །སྡིག་པ་རྣམ་པར་གཞིག་པའི་ཕྱིར།།
གུས་པར་བྱས་ཏེ་བྲིས་ན་ནི། །དེ་བཞིན་གཤེགས་དང་དེ་བཞིན་དུ་།བྱང་ཆུབ་སེམས་དྤའང་ལྟ་བར་འགྱུར། །དེ་ཡི་གྲགས་པ་རྣམ་པར་འཕེལ། །བསོད་ནམས་དང་ནི་ཚེ་ཡང་འཕེལ།།
ནོར་རྣམས་དང་ནི་འབྲུ་དག་ཀྱང། །འབྱོར་པར་འགྱུར་ཏེ་ཐེ་ཚོམ་མེད། །བདེ་བར་གཉིད་ཀྱིས་ལོག་པ་དང། །བདེ་བར་རབ་ཏུ་སད་པར་འགྱུར། །འབྱུང་པོའི་ཚོགས་རྣམས་ཐམས་
ཅད་དང། །དགྲ་ཀུན་གྱིས་ཀྱང་མི་རྫིའོ། །གཡུལ་འགྱེད་པ་ཡི་ཚེ་ན་ཡང། །རིག་པ་སྒྲུབ་པ་བྱས་ན་ནི། །སྲུང་བ་བླ་ན་མེད་པ་འདིས། །རྟག་ཏུ་རྒྱལ་བར་འགྱུར་བར་བྱེད། །བདེ་བར་
རིག་པ་སྒྲུབ་བྱེད་ཅིང། །དེ་ལ་བགེགས་ནི་འབྱུང་མི་འགྱུར། །དེ་ཡིས་བསམ་པ་ཐམས་ཅད་འགྲུབ། །དཀྱིལ་འཁོར་ཀུན་ཏུ་ཞུགས་པ་ཡིན། །སྐྱེ་བ་དག་ནི་ཐམས་ཅད་དུ། །དེ་
ནི་མྱུར་དུ་དམ་ཚིག་ཤེས། །རྒྱལ་བའི་ཡོན་ཏན་འཛིན་པའི་ཕྱིར་།དེ་ནི་ཡིད་བརྟན་འོས་ཡིན་ནོ། །བཀྲ་ཤིས་ཐམས་ཅད་རབ་ཏུ་རྫོགས་།བསམ་པ་ཐམས་ཅད་གྲུབ་པར་བྱེད།།
འདི་ནི་བྲིས་པ་ཙམ་གྱིས་ཀྱང། །བདེ་བ་ཐམས་ཅད་འབྱོར་པར་འགྱུར། །བདེ་བར་འཆི་བའི་དུས་བྱས་ནས། །མཐོ་རིས་སུ་ནི་འགྲོ་བར་འགྱུར། །འཐབ་པ་དང་ནི་རྩོད་པ་དང། །

[80A]༄༅། །འབྱེད་པ་མཆོག་ཏུ་མི་བཟད་པར། །འཇིགས་པ་ཀུན་ལས་གྲོལ་འགྱུར་ཏེ། །རྒྱལ་བས་ཇི་སྐད་གསུངས་བཞིན་ནོ། །སྐྱེ་བ་རྣམས་སུ་སྐྱེ་བ་ནི། །རྟག་ཏུ་སྐྱེ་དྲན་
ཐེ་ཚོམ་མེད། །རྒྱལ་པོ་བཙུན་མོ་འཁོར་བཅས་པ། །འདི་ཡི་དབང་དུ་འགྱུར་བ་ཡིན། །འཇིག་རྟེན་དགེ་བར་གྲགས་པ་ཡིན། །རྟག་ཏུ་ཐུན་མོང་འགྱུར་བ་ཡིན། །དེ་ནི་ཀུན་ལ་
སྡུག་པར་འགྱུར། །ལྷ་དང་མི་ནི་གང་ཡང་རུང། །ཉིན་དང་མཚན་རྣམས་རྟག་པར་ཡང། །དེ་ལ་སྲུང་བ་བདེ་བར་འགྱུར། །ཡང་དག་རྫོགས་པའི་སངས་རྒྱས་གསུངས། །སྔགས་
ཚིག་འདི་དག་འདིར་འགྲུབ་བོ། །སངས་རྒྱས་ལ་ཕྱག་འཚལ་ལོ། །ཆོས་ལ་ཕྱག་འཚལ་ལོ། །དགེ་འདུན་ལ་ཕྱག་འཚལ་ལོ། །བཅོམ་ལྡན་འདས་དེ་བཞིན་གཤེགས་པ་
དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཐུགས་རྗེ་ཆེན་པོ་དང་ལྡན་པ་ཤཱཀྱ་ཐུབ་པ་ལ་ཕྱག་འཚལ་ལོ། །ཡང་དག་པར་རྫོགས་པའི་སངས་རྒྱས་ཐམས་
ཅད་ལ་ཕྱག་འཚལ་ལོ། །སངས་རྒྱས་བསྟན་པ་འཕེལ་བྱའི་ཕྱིར་།དེ་ལ་གུས་པས་ཕྱག་འཚལ་ནས། །སེམས་ཅན་ཀུན་ལ་སྙིང་བརྩེའི་ཕྱིར། །ད་ནི་ང་ཡིས་བརྗོད་
པར་བྱ༑ ༑རིག་པ་གཟི་བརྗིད་ཆེན་མོ་འདི། །སྟོབས་ཆེན་ཕ་རོལ་གནོན་པ་སྟེ། །རྡོ་རྗེ་གདན་ལ་ཐུག་པ་ཡིས། །འདི་ནི་གསུངས་མ་ཐག་ཏུ་ཡང། །བདུད་དང་བདུད་ཀྱི་རིགས་

[80B] །གཟའ་དང་ལོག་པར་འདྲེན་པ་དང། །བགེགས་རྣམས་ཇི་སྙེད་གང་ཡོད་པ། །ཐམས་ཅད་དེ་ཡི་མོད་ལ་འབྱེར། །ཏདྱ་ཐཱ་ཨོཾ་གི་རི་གི་རི། གི་རི་ཎི་གི་རི་ཎི། གི་རི་བ་ཏི་
གུ་ཎ་བ་ཏི། ཨཱ་ཀཱ་ཤ་བ་ཏི། ཨཱ་ཀཱ་ཤ་བི་ཤུདྡྷེ། སརྦྦ་པཱ་པཾ་བི་ག་ཏེ། ཨཱ་ཀཱ་ཤ་ག་ག་ན་ཏ་ལེ། ཨཱ་ཀཱ་ཤ་བི་ཙ་རི་ཎི། ཛཱ་ལི་ཏ་ཤི་ཁ་རེ། མ་ཎི་མཽ་ག་ཏི། ཁ་ཙི་ཏ་མཽ་ལི་དྷ་རེ། སུ་ཀེ་ཤེ་སུ་
བཀྟེ༑ སུ་ནེ་ཏྲེ། སུ་བརྞྞེ། སུ་བརྞ་གཽ་རེ། ཨ་ཏཱི་ཏེ། ཨ་ནཱ་ག་ཏེ། པྲ་ཏྱུད་པནྣེ་ན་མ། ན་མསརྦྦེ་ཥཱཾ། བུདྡྷཱ་ནཱན་ཛྭ་ལ་ཏི། ཏེ་ཛ་སཱཾ། བུདྡྷེ། སུ་བུདྡྷེ། བྷ་ག་བ་ཏི། སུ་རུཀྵ་ཎི། སུཀྵ་མེ། སུ་པྲ་ཕེ་
སུ་ད་མེ༑ སུ་དཱནྟེ། བ་རེ་བ་རེ་ཏེ། བྷ་ག་བ་ཏེ། བྷ་དྲ་བ་ཏི་བྷ་དྲེ་སུ་བྷ་དྲེ་བི་མ་ལེ། ཛ་ཡ་བྷ་དྲེ། ཙཎྜི་ཙཎྜི། པྲ་ཙཎྜེ། པྲ་ཙཎྜེ། བཛྲ་ཙཎྜེ། མཧཱ་ཙཎྜེ། གཽ་རི། གཱཾ་དྷཱ་རི། གཽ་རི། ཙཽ་རི། ཙཎྜ་
ལི༑ མཱ་ཏཾ་གི་བརྩ་སི། པུཀྐ་སི། སུ་མ་ཏི། ཤཱ་བ་རི། ཤཱ་བ་རི། ཤཾ་ཀ་རི། དྲ་མི་ཌི། དྲཱ་མི་ཌི། རཽ་དྲི་ཎི། སརྦ་གྲ་ཧ་བི་དཱ་རི་ཎི། སརྦྦ་ཨརྠ་སཱ་དྷཱ་ནི། །པ་ར་མཱརྠ་སཱ་དྷཱ་ནི། ཧ་ན་ཧ་ན་སརྦྦ་
ཤ་ཏྲཱུཾ༑ ད་ཧ་ད་ཧ། སརྦྦ་དུཥྚཱཾ། པྲེ་ཏ་བི་ཤ་ཙ་ཌཱ་ཀི་ནཱི་ཎཱི། མ་ནུཾ་ཥཱ། ཨ་མ་ནུ་ཥྱ་ནཱཉྩ། པ་ཙ་པ་ཙ། ཧྲྀ་ད་ཡན། གདོན་མ་རུངས་པ་རྣམས་ཀྱི་སྲོག་གཞོམ་དུ་གསོལ། བཅོམ་ལྡན་
འདས་མ། བདག་གི་སྡིག་པ་ཐམས་ཅད་གཞིག་ཏུ་གསོལ། གཞིག་ཏུ་གསོལ་ཐམས་ཅད་དུ་འཇིགས་པ་དང། གནོད་པ་ཐམས་ཅད་ལས་བདག་ལ་སྲུང་དུ་གསོལ། སྲུང་དུ་

[81A]༄༅། །གསོལ༑ མ་རུངས་པ་ཐམས་ཅད་བཅིང་དུ་གསོལ། སརྦྦ་ཀི་ཝི་ཥ་ནཱ་ཤ་ནི། མཱརྟཎྜ། མྲྀ་ཏྱུ་དཎྜ་ནི་བཱ་ར་ཎི་མཱ་ན་ནི་དཎྜ་མཱ་ན་ནི། མ་ཧཱ་མཱ་ན་ནི། མ་ཎི་དྷ་རི་ཎི་
མཱརྟ་ད་ནེ་མ་ནི་ནི་མརྟ་ནི་མྲྀཏ་དཎྜེ། ཙ་ལེ་ཙ་ལེ་བི་མ་ལེ། ཙི་ཊི་ཙི་ཊི། བི་ཊི་བི་ཊི། ནི་ཊི་ནི་ཊི། ཏི་ཊི་ཏི་ཊི། ན་ཏུ་ཊི། གྷ་རི་ནི་གྷ་རི་ནི། ནི་མི་ཎི། པཱི་རི་ཎཱི། བཱིརྱི་ནི་པྲ་བ་རེ། པྲ་བ་
ར་ས་མ་རེ། ཙཎྜ་ལི། མཱ་ཏཾ་གི། རུནྡྷ་སི། ཀ་ར་སི། ས་རི་བརྩ་སི། སུ་མ་ཏི། བུཀྐ་སི། ཤ་བ་རི། ཤཱ་བ་རི། ཤཾ་ཀ་རི་དྲ་མི་ཌི། དྲ་མི་ཌི། ད་ཧ་ཎི། པ་ཙ་ཎི། མ་ཐ་ཎི། མརྡ་ནི་
ས་ར་ལི༑ ས་ར་ལེ། ས་ར་ལཾ་བཧེ། ཧཱི་ན་མ་དྷྱོད་ཀྲིཥྚ། བི་དྷཱ་ར་ཎི། བི་དྷཱ་རི་ཎི། མ་ཧི་ལེ། མ་ཧི་ལེ། མ་ཧཱ་མ་ཧི་ལེ་ནི་ག་ཌ། ནི་ག་ཌ། བྷཉྫ། མཏྟི། མཏྟེ། མཏྟི་ནི། དཱནྟི་ཙཀྲེ། ཙཀྲ་
བཱ་ཀི་ནི། ཛྭ་ལེ་ཛྭ་ལེ། ཛཱ་ལེ་ཛཱ་ལེ། ཛཱ་ལ་ནི། ཤ་བ་རི་ཤ་བ་རི། ཤཱ་བ་རི་ཤཱ་བ་རི། སརྦྦ་བྱཱ་དཧི་ཧ་ར་ནི་མུ་ནི་མུ་ནི། ཙཱུ་ཌི་ཙཱུ་ཌི། ཙཱུ་ཌ་ནི་ཙཱུ་ཌ་ནི། མ་ཧཱ་ཙུ་ཌི་ནི། ནི་མི་ནི་
མི༑ ནི་མིནྡྷ་རི། ཏྲཻ་ལོ་ཀ། ད་ཧ་ནི། ཏྲཻ་ལོ་ཀ་ཨཱ་ལོ་ཀ་ཀ་རི། ཏྲཻ་དྷཱ་ཏུ་ཀ་བྱཱ་བ་ལོ་ཀི་ནི། བཛྲེ། བ་ར་ཤུ། པཱ་ཤ་མུངྒ་ར། གངྒ། ཤཾ་ཁ། ཙཀྲ། ཏྲི་ཤཱུ་ལ། ཙིནྟཱ་མ་ཎི་
མ་ཧཱ་བིདྱཱ་དྷ་ར་ཎི། བདག་ཐམས་ཅད་དུ་གནས་ཐམས་ཅད་ན་གནས་པ་ན་མ་རུངས་པ་ཐམས་ཅད་དང། མི་དང་མི་མ་ཡིན་པའི་འཇིགས་པ་ཐམས་ཅད་དང་

[81B] འཇིགས་པ་ཐམས་ཅད་ལས་སྲུང་དུ་གསོལ་སྲུང་དུ་གསོལ། བཛྲེ་བཛྲེ་བཛྲ་པ་ཏི། བཛྲ་པཱ་ཎི་དྷ་རེ་ཧི་ལི་ཧི་ལི། མི་ལི་མི་ལི། ཀི་ལི་ཀི་ལི། ཙི་ལི་ཙི་ལ་
བི་ལི་བི་ལི། སི་ལི་སི་ལི། བ་ར་བ་ར། བ་ར་དེ། སརྦྦ་ཏྲ། ཛ་ཡ་ལབྡྷེ་སཱཧཱ། སརྦྦ་བཱ་པཾ། བི་དཱ་རི་ཎི་སཱཧཱ། སརྦྦ་ཏྲ། སརྦྦ་བྱཱ་དཧི་ཧ་ར་ཎ་སཱཧཱ། སརྦྦ་ཏྲ། སརྦྦ་ཤ་ཏྲཱུཾ་བྷ་ཡ་ཧར་ཎི་
སཱཧཱ། སརྦྦ་བྷ་ར་ཎི་སཱཧཱ། སསྟི་རྦྷ་པ་ཏུ་མཱཾ་སཱཧཱ། ཤཱནྟིཾ་ཀ་རི་སཱཧཱ། པུཥྚིཾ་ཀ་རི་སཱཧཱ། བ་ལ་བརྡྷ་རི་ཎི་སཱཧཱ། ཛ་ཡ་ཏུ། ཛ་ཡེ་ཛ་ཡེ། ཛ་ཡ་བ་ཏི། ཀ་མ་ལེ། བི་མ་ལེ། བི་པུ་ལེ་
སཱཧཱ༑ སརྦྦ་ཏ་ཐཱ་ག་ཏ་མཱུརྟེ་སཱཧཱ། ཨོཾ་བཧུ་རི་མ་ཧཱ་ཤཱནྟི་སཱཧཱ། ཨོཾ་བཧུ་རི་བཧུ་རི། བཛྲ་པ་ཧི། སརྦྦ་ཏ་ཐཱ་ག་ཏ་ཧྲྀ་ད་ཡ། པཱུ་ར་ཎི། ཨཱ་ཡུསནྡྷ་ར་ནི། བ་ལ་བ་ལ། བ་ལ་བ་ཏི། ཛ་ཡ་
བི་ཛྱེ། ཧཱུཾ་ཧཱུཾ་ཕཊ་ཕཊ་སཱཧཱ། བྲམ་ཟེ་ཆེན་པོ། གང་ལ་ལ་ཞིག་གིས་དེ་བཞིན་གཤེགས་པའི་སྐུ་རིག་པའི་གསང་སྔགས་ཀྱི་གཞི་གཟུངས་འདིས་ཡོངས་སུ་སྲུང་བ་བྱས་ཤིང་
ཡོངས་སུ་བསྐྱབ་པ་དང། ཡོངས་སུ་གཟུང་བ་དང། ཡོངས་སུ་བསྐྱང་བ་དང། ཞི་བ་དང་བདེ་ལེགས་སུ་འགྱུར་བ་དང། དབྱུག་པ་སྤང་བ་དང། མཚོན་ཆ་སྤང་བ་བྱས་ན་
དེ་ཚེ་ཡོངས་སུ་ཟད་པ་ལས་ཀྱང་རྣམ་པར་འཕེལ་ཏེ་རིང་དུ་བདེ་བར་འཚོ་བར་འགྱུར་རོ། །དྲན་པ་ཕུན་སུམ་ཚོགས་པར་འགྱུར་རོ་།བསྐྲད་པ་ཙམ་དང། རྡོ་རྗེས་བྱབས་

[82A]༄༅། །པ་ཙམ་གྱིས་དུས་མ་ཡིན་པར་འཆི་བ་དང། ནད་ཆེན་པོ་ལས་ཡོངས་སུ་ཐར་པར་འགྱུར་རོ། །དེའི་ནད་ཐམས་ཅད་ཀྱང་རབ་ཏུ་ཞི་བར་འགྱུར་
རོ༑ ༑རྒྱུན་རིང་དུ་ན་བ་ལ་ཡང་བྱབས་པ་ཙམ་གྱིས་རབ་ཏུ་ཞི་བར་འགྱུར་རོ། །ཉིན་གཅིག་བཞིན་དུ་ཁ་ཏོན་དུ་བཏོན་ན། ཤེས་རབ་ཆེན་པོར་འགྱུར་རོ། །གཟི་བརྗིད་
དང༑ སྟོབས་དང། བརྩོན་འགྲུས་དང། སྤོབས་པ་ཕུན་སུམ་ཚོགས་པར་འགྱུར་རོ། །དེའི་སྡིག་པ་དང་ལས་ཀྱི་སྒྲིབ་པ་གདོན་མི་ཟ་བར་མྱོང་བར་འགྱུར་བ་ཐམས་ཅད་
ཀྱང་མ་ལུས་པར་ཡོངས་སུ་ཟད་པར་འགྱུར་རོ། །སངས་རྒྱས་དང་བྱང་ཆུབ་སེམས་དཔའ་དང། ལྷ་དང། ཀླུ་དང། གནོད་སྦྱིན་ལ་སོགས་པ་ཐམས་ཅད་ཀྱང་དེའི་
ལུས་ལ་གཟི་བརྗིད་དང། སྟོབས་དང། བརྩོན་འགྲུས་སྣོན་པར་འགྱུར་རོ། །དགའ་བ་ཆེན་པོ་མང་བར་འགྱུར་རོ། །བྲམ་ཟེ་ཆེན་པོ། ཐ་ན་རིག་པ་ཆེན་མོའི་གསང་སྔགས་
ཀྱི་གཞི་འདི་དུད་འགྲོའི་སྐྱེ་གནས་སུ་སོང་བ་རི་དྭགས་དང། བྱའི་རྣ་ལམ་དུ་ཐོས་ན་ཡང་དེ་དག་ཐམས་ཅད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་
ཕྱིར་མི་ལྡོག་པར་འགྱུར་ན། སོ་སོར་འབྲང་བ་ཆེན་མོའི་གཟུངས་འདི་ལ་དད་པའི་རིགས་ཀྱི་བུའམ། རིགས་ཀྱི་བུ་མོའམ། དགེ་སློང་ངམ་དགེ་སློང་མའམ། དགེ་

[82B] དགེ་བསྙེན་མའམ། རྒྱལ་པོའམ། རྒྱལ་པོའི་བློན་པོའམ། བྲམ་ཟེའམ། རྒྱལ་རིགས་སམ། དེ་ལས་གཞན་པ་འགའ་ཞིག་གིས་ལན་གཅིག་ཐོས་ཏེ། ཐོས་ནས་ཀྱང་
དད་པ་ཆེན་པོ་དང། གུས་པ་དང། ལྷག་པའི་བསམ་པས་ཡི་གེར་འྦྲིའམ། ཡི་གེར་འབྲིར་འཇུག་གམ། འཆང་ངམ། ཀློག་གམ། ཡིད་དྲག་པོས་སྒོམ་མམ། གཞན་ལ་རྒྱ་
ཆེར་ཡང་དག་པར་རབ་ཏུ་སྟོན་པ་ལྟ་ཅི་སྨོས་ཏེ། བྲམ་ཟེ་ཆེན་པོ་དེ་ལ་དུས་མ་ཡིན་པར་འཆི་བ་བརྒྱད་རྣམ་པ་ཐམས་ཅད་དུ་འབྱུང་དུ་མ་དོགས་ཤིག་དེའི་ལུས་ལ་ནད་ཆེན་
པོ་རྣམས་འབྱུང་བར་མི་འགྱུར་རོ། །དེའི་ལུས་ལ་མེས་མི་ཚུགས། དུག་གིས་མ་ཡིན། མཚོན་གྱིས་མ་ཡིན། དུག་སྦྱར་མས་མ་ཡིན། བྱད་ཀྱིས་མ་ཡིན། གཡེང་བྱེད་ཀྱིས་
མ་ཡིན། སྔགས་ཀྱི་ལས་ཀྱིས་མ་ཡིན། ཕྱེ་མའི་སྦྱོར་བས་མ་ཡིན་ཡན་ལག་ན་བར་མི་འགྱུར། རིམས་ཀྱིས་བཏབ་པར་མི་འགྱུར། ཀླད་པ་ན་བ་དང། ཉིན་གཅིག་པ་
དང། ཉིན་གཉིས་པ་དང། ཉིན་གསུམ་པ་དང། ཉིན་བཞི་པ་དང་ཉིན་བདུན་པའི་རིམས་རྣམས་དེའི་ལུས་ལ་འབྱུང་བར་མི་འགྱུར་རོ་།དྲན་བཞིན་དུ་བདེ་བར་གཉིད་
ལོག་ཅིང་དྲན་བཞིན་དུ་བདེ་བར་སད་པར་འགྱུར་རོ། །ཡོངས་སུ་མྱ་ངན་ལས་འདས་པ་ཆེན་པོ་ཡང་འཐོབ་པར་འགྱུར་རོ། །ལན་གཅིག་གིས་ཆོས་དང་ལྡན་པའི་དབང་

[83A]༄༅། །ཕྱུག་ཆེན་པོ་ཐོབ་པར་འགྱུར་རོ། །དེ་གང་དང་གང་དུ་སྐྱེ་བའི་སྐྱེ་བ་དེ་དང་དེར་སྐྱེ་བ་དྲན་པར་འགྱུར་རོ། །སེམས་ཅན་ཐམས་ཅད་ཀྱང་བྱམས་པར་
འགྱུར༑ ཕྱག་བྱ་བའི་གནས་སུ་འགྱུར། །སེམས་ཅན་དམྱལ་བ་དང། དུད་འགྲོའི་སྐྱེ་གནས་ཀྱི་འགྲོ་བ་ཐིབས་པོ་ཀུན་དང། ཡི་དྭགས་སུ་སྐྱེ་བ་རྣམས་ལས་ཡོངས་སུ་ཐར་
པར་འགྱུར་རོ། །ཇི་ལྟར་ཉི་མའི་དཀྱིལ་འཁོར་སེམས་ཅན་ཐམས་ཅད་ལ་སྣང་བར་བྱེད་པ་དེ་བཞིན་དུ་འོད་ཟེར་གྱིས་སྣང་བ་བྱེད་པར་འགྱུར་རོ། །ཇི་ལྟར་ཟླ་བའི་དཀྱིལ་
འཁོར་བདུད་རྩིའི་མཐུས་སེམས་ཅན་ཐམས་ཅད་ཀྱི་ལུས་སིམ་པར་བྱེད་པ་དེ་བཞིན་དུ་ཆོས་ཀྱི་བདུད་རྩིས་སེམས་ཅན་ཐམས་ཅད་ཀྱི་རྒྱུད་ཚིམ་པར་བྱེད་པར་འགྱུར་རོ།།
རིག་པའི་རྒྱལ་མོ་ཆེན་མོ་སོ་སོར་འབྲད་བ་ཆེན་མོའི་མཐུས་དེ་ལ་གནོད་སྦྱིན་དང། སྲིན་པོ་དང། འབྱུང་པོ་དང། ཡི་དྭགས་དང། ཤ་ཟ་དང། སྐེམ་བྱེད་དང། བརྗེད་བྱེད་དང་
མཁའ་འགྲོ་མ་དང། གདོན་མ་རུངས་པ་ཐམས་ཅད་དང། བགེགས་དང་ལོག་འདྲེན་ལ་སོགས་པ་ཐམས་ཅད་ཀྱིས་གཙེ་བར་མི་ནུས་སོ། །དེ་དག་འོངས་ན་ཡང་རིག་པའི་རྒྱལ་
མོ་ཆེན་མོ་འདི་དྲན་པར་བྱའོ། །འོན་ཀྱང་འདི་ལྟ་སྟེ། རིག་པའི་རྒྱལ་མོ་ཆེན་མོ་སོ་སོར་འབྲང་བ་ཆེན་མོ་འདི་ཉིད་ཀྱི་མཐུས་མ་རུངས་པ་དེ་དག་ཐམས་ཅད་རིག་པ་འཛིན་པའི་

[83B] བསྒོ་བ་བཞིན་དུ་ངག་ཉན་པར་འགྱུར་རོ་།དེ་ལ་དགའི་འཇིགས་པ་མི་འབྱུང་ངོ། །དགྲའི་ཚོགས་ཐམས་ཅད་དང། རྒྱལ་པོ་དང། རྒྱལ་པོའི་བློན་པོ་དང། བྲམ་ཟེ་
དང། ཁྱིམ་བདག་རྣམས་ཀྱང་འགལ་བར་བྱེད་པར་མི་འགྱུར་རོ། །ཐ་ན་གསད་པར་འོས་པ་ཞིག་ལ་གཤེད་མའི་མི་རྣམས་ཀྱིས་མཚོན་གདབ་པར་གཟས་ན་ཡང་མཚོན་རྣམས་རྡུལ་
བཞིན་དུ་དུམ་བུ་དུམ་བུར་ཆག་པར་འགྱུར་རོ། །དེ་ཉིད་ཀྱི་དུས་ན་དེ་ལ་ཆོས་ཐམས་ཅད་མངོན་སུམ་དུ་འགྱུར་རོ། །དེའི་དྲན་པའི་སྟོབས་ཀྱང་ཆར་འགྱུར་རོ། །འདི་ནི་སྲིན་པོ་འཇོམས་པའི་མཆོག་
གཙང་ཞིང་སྡིག་པ་འཇིག་པར་བྱེད། །དཔལ་དུ་བྱེད་ཅིང་བློ་ཡང་བྱེད། །ཡོན་ཏན་ཐམས་ཅད་རྣམ་པར་འཕེལ། །འདི་ནི་བཀྲ་ཤིས་ཐམས་ཅད་བྱེད། །བཀྲ་ཤིས་མ་ཡིན་རྣམ་པར་འཇིག་
རྨི་ལམ་བཟང་པོ་རྨི་བར་བྱེད། །རྨི་ལམ་ངན་པ་རྣམ་པར་འཇིག་རིག་པ་མཐུ་སྟོབས་ཆེན་མོ་འདི། །སྐྱེས་པ་བུད་མེད་སྲུང་བའི་མཆོག་།འབྲོག་དགོན་དང་ནི་མྱ་ངན་ལས། །རྟག་
ཏུ་དེ་ཡི་མོད་ལ་ཐར། །རྫོགས་པའི་སངས་རྒྱས་བཀའ་བཞིན་དུ་།འདོད་པ་དག་ནི་ཀུན་ཀྱང་རྙེད། །ལམ་ལས་ལམ་གོལ་ཞུགས་ན་ཡང་།རིག་པ་འདི་ནི་རྗེས་དྲན་ན། །མྱུར་
དུ་ལམ་དང་བཟའ་བ་དང། །བཏུང་བ་མཆོག་ཀྱང་རྙེད་པར་འགྱུར་།ལུས་དང་ངག་དང་ཡིད་རྣམས་ཀྱིས། །མི་དགེ་མང་པོ་གང་ཡང་རུང། །ཚེ་རབས་སྔ་མར་ཅི་བྱས་པ། །

[84A]༄༅། །དེ་དག་ཐམས་ཅད་བྱང་བར་འགྱུར། །དྲན་པ་དང་ནི་འཆང་བ་དང། །འཛིན་དང་ཡི་གེར་འབྲི་བ་དང། །ཚིག་ཏུ་འདོན་ནམ་ཀློག་པ་དང། །བཟླས་བརྗོད་བྱེད་དམ་
གཞན་སྟོན་ན། །དེ་ནི་རིང་པོར་མི་ཐོགས་པར། །ཆོས་ཀུན་རྟོགས་པར་ཁོང་དུ་ཆུད། །དེ་ལྟར་ཆོས་ཀྱི་རོ་རྙེད་ན། །སྡིག་པ་རྣམས་ནི་ཟད་པར་འགྱུར། །ཡིད་ཀྱིས་ཅི་དང་ཅི་འདོད་པ། །
དགོས་པ་ཐམས་ཅད་འགྲུབ་པར་བྱེད། །འཆི་བའི་འཇིགས་པ་ཐམས་ཅད་དང། །རྒྱལ་པོ་དང་ནི་མེ་དང་ཆུ། །གློག་དང་དེ་བཞིན་ཀུན་འཇོམས་ལས། །འདི་ནི་དེ་ལས་སྐྱོབ་པར་
འགྱུར། །རིག་པ་འབུམ་དུ་བཟླས་ན་ནི། །གཡུལ་འགྱེད་པ་དང་རྩོད་པ་དང། །གང་ཡང་གཅན་གཟན་མ་རུངས་པ། །དེ་དག་ཐམས་ཅད་འབྲོས་པར་འགྱུར། །སངས་རྒྱས་ཀུན་
གྱིས་གསུངས་པ་ཡི། །དངོས་གྲུབ་མཆོག་གི་རིག་པ་འདི། །བརྗོད་ན་སྒྱིད་ལུག་མི་འགྱུར་བར། །བྱང་ཆུབ་ཚོགས་རྣམས་རྫོགས་པར་བྱེད་།བདག་དང་གཞན་གྱི་དོན་
སྒྲུབ་ཕྱིར། །གནས་ཀྱི་རྣམ་པ་ཐམས་ཅད་དུ། །རིག་པ་འདི་ལ་སྦྱོར་ན་ནི། །འདོད་པའི་ལས་རྣམས་གང་ཡིན་པ། །སྒྲིམ་མི་དགོས་པར་རིག་འདི་ལས། །འགྲུབ་འགྱུར་འདི་ལ་
ཐེ་ཚོམ་མེད། །ནད་པ་རྣམས་ནི་གསོ་བྱ་བ། །ད་ནི་རབ་ཏུ་བཤད་པར་བྱ། །ས་དང་ལྕི་བ་བསྲེས་པ་ཡིས། །དཀྱིལ་འཁོར་གྲུ་བཞི་ལྷམ་པར་བྱ། །ཚོན་གྱི་ཕྱེ་མ་སྣ་ལྔ་ཡིས། །

[84B] །མཁས་པ་རྣམས་ཀྱིས་ཆོ་ག་བཞིན། །བུམ་པ་གང་བ་བཞི་ཡང་གཞག་དེ་ལ་མེ་ཏོག་སིལ་མས་གཏོར། །བདུག་པ་མཆོག་གིས་བདུག་
པར་བྱ༑ ༑སེམས་ཅན་ཆེན་པོ་གདུལ་བའི་ཕྱིར། །གཏོར་མ་ཡིས་ནི་ལས་ཀྱང་བྱ། །སྔ་མ་བཞིན་དུ་མེ་ཏོག་སྤོས། །ཆོ་ག་བཞིན་དུ་འདི་ལ་མཆོད། །དར་གྱིས་བཅིངས་པའི་མདའ་
བཞི་ཡང། །དཀྱིལ་འཁོར་གྲ་བཞིར་གཟུགས་པར་བྱ། །དེ་ཡི་འོག་ཏུ་ནད་པ་ཡང། །དྲི་ཞིམ་སྤོས་ཀྱིས་ལུས་བསྐུས་ཏེ། །གཙང་མའི་གོས་རྣམས་བསྐོན་ནས་ནི། །དཀྱིལ་འཁོར་དབུས་
སུ་གཞག་པར་བྱ། །དེ་ནས་ཤར་ཕྱོགས་ཁ་བསྟན་ཏེ། །རིག་པ་འདི་ནི་བརྗོད་པར་བྱ། །ལན་བདུན་བཟླས་བརྗོད་བྱས་ནས་སུ། །མཁས་པས་དེ་ལ་བསྲུང་བར་བྱ། །དེ་ནས་ནད་པའི་
དོན་གྱི་ཕྱིར། །ལན་གྲངས་ཉི་ཤུ་རྩ་གཅིག་ཏུ། །རིག་པ་འདི་ནི་བརྗོད་བྱས་ནས། །དེ་ནི་ནད་ཀུན་ཞི་བར་འགྱུར། །དེ་ནས་གཏོར་མའི་བུམ་པ་ལ། །ལན་བདུན་ལེགས་པར་སྔགས་
ཀྱིས་གདབ། །དེ་ནས་བཤོས་ཀྱང་བཤོས་གདབ་སྟེ། །གཏོར་མ་མེ་ཏོག་ཆོ་ག་བཞིན། །དེ་ལྟར་ལྷོ་ཕྱོགས་ངོས་སུ་ནི། །ལན་བདུན་ཁོ་ནར་གཏོར་བར་བྱ། །ནུབ་ཕྱོགས་སུ་ཡང་བདུན་
ཉིད་དེ༑ ༑བྱང་ཕྱོགས་སུ་ཡང་དེ་བཞིན་ནོ། །འོག་དང་སྟེང་དུའང་ལན་བདུན་ཏེ། །སྲུང་བ་བྱས་པར་འགྱུར་བ་ཡིན། །བྲམ་ཟེ་དམ་པ་དེ་ལྟ་བུར། །བྱས་ན་སྡུག་བསྔལ་ཀུན་ལས་

[85A]༄༅། །གྲོལ༑ ༑སྐྱོབ་པ་ཤཱཀྱ་སེངྒེ་ཡིས། །སྲུང་བ་འདི་ནི་ཡང་དག་བཤད། །འདི་མ་གཏོགས་པར་ཁམས་གསུམ་ན། །སྲུང་བའི་རིག་པ་གཞན་མེད་དོ། །དེ་ནི་མི་
འཆི་མི་རྒས་ཏེ། །ནད་ཀྱིས་མི་བཏབ་མི་སྡུག་མིན། །སྡུག་པ་དང་ནི་འབྲལ་མི་འགྱུར། །རིག་པ་འདི་ནི་བདག་གི་ལུས། །ཤིན་ཏུ་བསྒོམ་པ་བྱས་ན་ནི། །དེ་ལ་འཆི་བདག་ཚོགས་
ཀྱིས་མཆོད། །ཆོས་ཀྱི་རྒྱལ་པོ་དམ་པ་གཤིན་རྗེ་ཡང། །གུས་དང་བཅས་པས་དེ་ལ་མཆོད་པར་འགྱུར། །སྐད་ཅིག་ང་ཡི་སེམས་དམྱལ་འདི་བྱོས་ལ། །ལྷ་ཡི་གྲོང་ཁྱེར་སོང་
ཞེས་སྨྲ་བར་འགྱུར། །དེ་ནས་གཞལ་མེད་ཁང་པ་རྣམ་མང་པོས་།རྫུ་འཕྲུལ་ཆེན་པོ་ལྷ་གནས་བཟང་པོར་འགྲོ། །དེ་ལྟར་དེར་ནི་ལྷ་མི་གནོད་སྦྱིན་དང། །སྲིན་པོ་རྣམས་ཀྱིས་
དེ་ལ་རྟག་མཆོད་འགྱུར། །ལག་ན་རྡོ་རྗེ་གནོད་སྦྱིན་དབང། །བདེ་སོགས་བདག་པོ་དབང་པོ་དང། །འཕྲོག་མ་དང་ནི་ལྔས་རྩེན་དང་།འཇིག་རྟེན་སྐྱོང་བ་རྫུ་འཕྲུལ་ཆེ། །ཟླ་བ་ཉི་
མ་རྒྱུ་སྐར་བཅས། །མཆོག་ཏུ་མི་བཟད་གཟའ་རྣམས་དང། །གང་ཡང་ཀླུ་ཆེན་ཐམས་ཅད་དང། །ལྷ་དང་དེ་བཞིན་དྲང་སྲོང་དང་།ལྷ་མིན་མཁའ་ལྡིང་དྲི་ཟ་དང། །མིའམ་ཅི་
དང་ལྟོ་འཕྱེ་ཆེ། །སྲུང་ཕྱིར་རྟག་ཏུ་འབྲང་བར་བྱེད། །གང་གིས་རིག་པ་སྟོབས་ཆེན་མོ། །རྫུ་འཕྲུལ་ཆེན་མོ་བྲིས་ནས་ནི། །ཤེས་རབ་ཅན་གྱི་ལག་ལ་གདགས། །མཆོད་པ་ཆེན་པོ་

[85B] །རྟག་ཏུ་ཕུན་སུམ་ཚོགས་པར་འོང། །འཕགས་པ་རིག་པའི་རྒྱལ་མོ་སོ་སོར་འབྲང་བ་ཆེན་མོ་རྫོགས་སོ།། །།རྒྱ་གར་གྱི་མཁན་པོ་ཛི་ན་མི་ཏྲ་དང་
དཱ་ན་ཤཱི་ལ་དང། ཞུ་ཆེན་གྱི་ལོ་ཙཱ་བ་བནྡྷེ་ཡེ་ཤེས་སྡེས་ཞུས་ཏེ་སྐད་གསར་བཅད་ཀྱིས་ཀྱང་བཅོས་ནས་གཏན་ལ་ཕབ་པ། སླར་ཡང་ལོཙཱ་བ་གཞོན་ནུ་དཔལ་གྱིས་ཆོས་རྗེ་ཆག་ལོའི་
རྒྱ་དཔེ་དང་བསྟུན་ནས་ཞུས་དག་པར་བགྱིས་སོ།། །།